J E G Y Z Ő K Ö N Y V

Készült: Ibrány Város Képviselő Testületének 2020. szeptember 28-án 14,00 órakor megtartott nyílt testületi üléséről

Az ülés helye: Ibrányi László Művelődési Központ Könyvtár és Sportcentrum II. emeleti rendezvényterme a járványhelyzetre tekintettel az egészségügyi előírások/védőtávolság betartására tekintettel

Jelen vannak:, Haluska András, Kulcsár Béla, Szabó P. Judit, Tóth Balázsné, Kovács Ferenc, Márkus Ferenc, Tábori Tibor képviselő-testületi tagok, Trencsényi Imre polgármester

Trencsényi Imre polgármester úr tisztelettel köszönti a képviselő-testület tagjait.

Megállapítja, hogy a képviselő-testületi ülés határozatképes, mert a megválasztott 8 fő képviselőből 7 fő jelen van, így a megjelentek száma – polgármesterrel együtt – fő.

Javaslom, hogy a Képviselő-testület a meghívóban kiküldött napirendi pontokon túl, egyebekben az alábbi kérdésben döntsön, illetve foglaljon állást:

* **A TOP-2.1.2-15-SB1-2017-00031 „Zöld város kialakítása Ibrányban” projekt**

**műszaki tartalom módosítása**

Megkérdezi, hogy a Képviselő-testületnek van-e más napirendi pont megtárgyalására javaslata?

Más napirendi pont megtárgyalására nem érkezett javaslat.

Ezen túlmenően, javaslatot tesz két jegyzőkönyv-hitelesítőre Tóth Balázsné és Kovács Ferenc képviselő-testületi tagok személyében.

A Képviselő-testület a napirendről szóló, valamint a jegyzőkönyv hitelesítőkre tett javaslatot igen szavazattal elfogadta.

**1.Napirendi pont**

**Beszámoló a lejárt határidejű határozatok végrehajtásáról, a két képviselő-testületi ülés között végzett munkáról**

**Előadó: Trencsényi Imre polgármester**

Trencsényi Imre polgármester: Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem érkezett. –

Trencsényi Imre polgármester: Javaslom a Képviselő-testületnek, hogy a lejárt határidejű határozatok végrehajtásáról, és a két képviselő-testületi ülés között végzett munkáról szóló előterjesztést a határozat-tervezet szerint fogadjuk el.

A Képviselő-testület a javaslatot 8 igen szavazattal elfogadta, és a következő határozatot hozta:

**C5**

**IBRÁNY VÁROS KÉPVISELŐ TESTÜLETÉNEK**

**218/2020.(IX.28.)KT. sz.**

**H a t á r o z a t a**

**beszámoló a lejárt határidejű határozatok végrehajtásáról, a két képviselő-testületi ülés között végzett munkáról – című napirendi ponthoz**

A K É P V I S E L Ő – T E S T Ü L E T

168/2020.(VI.24.)KT.sz. , és a 183/2020.(VII.27.)KT.sz. határozat, 169/2020.(VI.24.)KT.sz. határozat, 193/2020.(VII.27.)KT.sz. határozat, 200/2020.(VIII.17.)KT.sz. határozat, 201/2020.(VIII.17.)KT.sz. határozat, 214/2020.(VIII.31.)KT.sz. határozat, 216/2020.(VIII.31.)KT.sz. határozat a határozat végrehajtásáról, a két képviselő-testületi ülés között végzett munkáról szóló beszámolót elfogadja.

**2.)Napirendi pont**

**A települési támogatásokról és egyes szociális ellátásokról szóló 8/2015.(II.27) önkormányzati rendelet módosításáról**

**Előadó: Trencsényi Imre polgármester**

Trencsényi Imre polgármester: A rendelet-tervezetet megtárgyalta a Képviselő-testület Egészségügyi és Szociális, valamint Szavazatszámláló Ügyrendi és Jogi Bizottsága.

Előbb felkérem Haluska Andrást, az Egészségügyi és Szociális Bizottság elnökét, hogy mondja el véleményüket az előterjesztéssel kapcsolatban.

Haluska András Egészségügyi és szociális Bizottság elnöke: A Bizottság a napirendi pontot megtárgyalta, melynek alapján azt elfogadásra javasolja a Képviselő-testület részére.

Trencsényi Imre polgármester: Köszönjük. Felkérem Tábori Tibort, a Képviselő-testület Szavazatszámláló Ügyrendi és Jogi Bizottság elnökét, hogy mondja el véleményüket az előterjesztéssel kapcsolatban.

Tábori Tibor Szavazatszámláló Ügyrendi és Jogi Bizottság elnöke: A Bizottság a napirendi pontot megtárgyalta, melynek alapján szintén elfogadásra javasolja a Képviselő-testület részére.

Trencsényi Imre polgármester: Kérem a Képviselő-testület tagjait, hogy mondják el véleményüket, tegyék fel kérdéseiket az előterjesztéssel kapcsolatban.

* Kérdés, hozzászólás nem hangzott el.-

Trencsényi Imre polgármester: Javaslom a Képviselő-testületnek, hogy a települési támogatásokról és egyes szociális ellátásokról szóló 8/2015.(II.27.)önkormányzati rendelet módosításáról szóló előterjesztést a rendelet-tervezet szerint fogadjuk el.

A Képviselő-testület a javaslatot 8 igen szavazattal elfogadta, és az alábbi rendeletet alkotta:

**IBRÁNY VÁROS ÖNKORMÁNYZATA POLGÁRMESTERÉNEK**

**22/2020 (IX.29.) önkormányzati rendelete**

**a települési támogatásokról és egyes szociális ellátásokról szóló 8/2015.(II.27) önkormányzati rendelet módosításáról**

Ibrány Város Önkormányzatának polgármestere a szociális igazgatásról és szociális ellátásokról szóló 1993. évi III. törvény 33.§ (7) bekezdésében, 48.§ (4) bekezdésében, 132.§ (4) bekezdés d) és g) kapott felhatalmazás alapján az Alaptörvény 32. cikk (2) bekezdésében meghatározott feladatkörében eljárva a következőket rendeli el:

1.§

**A települési támogatásokról és egyes szociális ellátásokról szóló 8/2015.(II.27) önkormányzati rendelet (továbbiakban: Rendelet) 10.§ (1), (3) és(4) bekezdésének helyébe a következő rendelkezés lép:**

„(1) A létfenntartást veszélyeztető rendkívüli élethelyzetbe került, illetve időszakosan vagy tartósan létfenntartási gondokkal küzdő személy részére, a nem várt többletkiadásai céljára, vagy valamely – elsősorban önhibáján kívüli okra visszavezethetően - kieső jövedelmének részbeni pótlására rendkívüli települési támogatás állapítható meg, feltéve, hogy családjukban az egy főre jutó havi nettó jövedelem a **garantált bérminimumot, egyedül élő esetén annak 150 %-át** nem haladja meg és vagyona a család tagjainak a Szoc. tv-ben meghatározott mértéket nem haladja meg.

….

(3)A támogatás egyszeri összege nem lehet kevesebb 1.000,-Ft-nál, de alkalmanként a mindenkori öregségi nyugdíj legkisebb összegének **300 %-**át nem haladhatja meg.

(4) A támogatás összege háztartásonként évente összesen a (4a) bekezdésben valamint a 12/D §-ban meghatározott kivételektől eltekintve a mindenkori öregségi nyugdíjminimum **500 %-át** nem haladhatja meg.”

2.§

**A Rendelet 12/B § (1)-(3) bekezdése helyébe a következő rendelkezés lép:**

„12/B. §

1. Az önkormányzat a szociális ellátásokra biztosított keretösszeg terhére hivatalból karácsonyi, egészségügyi támogatást nyújthat az arra jogosult személynek.
2. Karácsonyi, egészségügyi támogatásra jogosult az a személy, aki az alábbi együttes feltételeknek megfelel:
3. Ibrányban bejelentett állandó lakóhellyel rendelkezik, és életvitelszerűen a településen él
4. a 65. életévét a tárgyévben betölti,
5. A karácsonyi, egészségügyi támogatás évente szükség szerint, alkalmanként legfeljebb 10.000 Ft összegben, pénzbeli, vagy természetbeni ellátásként (ajándékcsomag) állapítható meg.”

3.§

Záró rendelkezés

Ez a rendelet a kihirdetését követő napon lép hatályba, s az ezt követő napon egyidejűleg hatályát veszti

#### Ibrány, 2020. szeptember 28.

**Trencsényi Imre Bakosiné Márton Mária**

**polgármester jegyző**

**3.)Napirendi pont**

**A lakások és nem lakás céljára szolgáló helyiségek bérletére, elidegenítésére, valamint a lakáshoz jutás helyi támogatására vonatkozó szabályokról szóló 14/2013. (VII.03.) Önkormányzati rendelet módosítása**

**Előadó: Trencsényi Imre polgármester**

Trencsényi Imre polgármester: A rendelet-tervezetet és annak indokolását társadalmi véleményezés céljából a város internetes honlapján közzétettük. Azzal kapcsolatosan vélemény nem érkezett. A rendelet-tervezetet megtárgyalta a Képviselő-testület Szavazatszámláló Ügyrendi és Jogi Bizottsága. Felkérem Tábori Tibort, a Bizottság elnökét, hogy mondja el véleményüket az előterjesztéssel kapcsolatban.

Tábori Tibor Szavazatszámláló Ügyrendi és Jogi Bizottság elnöke: A Bizottság a napirendi pontot megtárgyalta, melynek alapján azt elfogadásra javasolja a Képviselő-testület részére.

Trencsényi Imre polgármester: Köszönöm. Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Kulcsár Miklós Árpád Fejedelem Általános Iskola igazgatója meghívott: Köszönjük, hogy az Önkormányzat segít az Ibrányban dolgozni kívánó pedagógusoknak. Sajnos pedagógus hiány van, és legnagyobb húzóerő a lakhatás biztosítása.

Trencsényi Imre polgármester: Javaslom a Képviselő-testületnek, hogy az előterjesztést a rendelet-tervezet szerint fogadjuk el.

A Képviselő-testület a javaslatot 8 igen szavazattal elfogadta, és az alábbi rendeletet alkotta:

**A3**

**Ibrány Város Képviselő Testületének**

**23/2020. (IX.29.) önkormányzati rendelete**

**a lakások és nem lakás céljára szolgáló helyiségek bérletére, elidegenítésére, valamint**

**a lakáshoz jutás helyi támogatására vonatkozó szabályokról szóló 14/2013. (VII.03.) Önkormányzati rendelet módosításáról**

Ibrány Város Képviselő-testülete a lakások bérletére, valamint elidegenítésükre vonatkozó 1993. évi LXXVIII. Törvény 3.§ (1)-(4) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjában meghatározott feladatkörében eljárva az alábbi rendeletet alkotja:

1. **§**

**A lakások és nem lakás céljára szolgáló helyiségek bérletére, elidegenítésére, valamint**

**a lakáshoz jutás helyi támogatására vonatkozó szabályokról szóló 14/2013. (VII.03.) önkormányzati rendelet (továbbiakban: Rendelet ) 4.§ (1) bekezdés b) pontjának helyébe a következő rendelkezés lép:**

*(1)Határozott időre, vagy feltétel bekövetkezésére kell bérbe adni:*

*…*

„b) az Árpád Fejedelem Általános Iskolában szükséges munkakör betöltéséhez megfelelő szakképzett munkaerő biztosításához az intézmény vezetőjének írásos javaslata alapján a rendelet 3b mellékletében meghatározott ( ÁF.ÁM Iskola jelöléssel ellátott) bérlakásokat. Amennyiben a bérlakás üresedése esetén az intézményvezető írásos jelzése alapján az oktatási intézmény dolgozói részéről nincs igény, úgy az más, - az önkormányzati intézményben, vagy a polgármesteri hivatalban dolgozó, illetve a településen -közfeladatot ellátó személy részére munkaköre folytán kerülhet bérbeadásra, a munkakör betöltésének idejére (pedagógus, háziorvos, állatorvos, köztisztviselő, szociális munkás, tűzoltó, rendőr, stb.).”

**2.§**

**A Rendelet**

1. 2.melléklete helyébe jelen rendelet 1. melléklete,
2. 3. melléklete helyébe jelen rendelet 2. melléklete,
3. 3b. melléklete helyébe jelen rendelet 3. melléklete és
4. 5. melléklete helyébe jelen rendelet 4. melléklete lép.

**3.§**

Ez a rendelet a kihirdetését követő napon lép hatályba, és a hatályba lépését követő napon egyidejűleg hatályát veszti.

Ibrány, 2020. szeptember 28.

**Trencsényi Imre Bakosiné Márton Mária**

**polgármester jegyző**

1. melléklet

A lakások és nem lakás céljára szolgáló helyiségek bérletére, elidegenítésére, valamint

a lakáshoz jutás helyi támogatására vonatkozó szabályokról szóló **14/2013. (VII.03.)** Önkormányzati rendelet

**2 melléklete**

KIMUTATÁS

az önkormányzat tulajdonában lévő költségtérítéses, határozott időre bérbe adott bérlakásként funkcionáló lakásokról

|  |  |  |  |
| --- | --- | --- | --- |
| Sorszám | Lakcím | Komfort fokozat | Terület m2 |
|  | Tompa M. u. 6. (fsz.) | Összkomfort II. | 27 |
|  | Tisza u. 3. | Komfort II. | 83 |

2.melléklet

A lakások és nem lakás céljára szolgáló helyiségek bérletére, elidegenítésére, valamint

a lakáshoz jutás helyi támogatására vonatkozó szabályokról szóló **14/2013. (VII.03.)** Önkormányzati rendelet

**3. melléklete**

KIMUTATÁS

az önkormányzat tulajdonában lévő költségtérítéses bérlakásként funkcionáló lakásokról

|  |  |  |  |
| --- | --- | --- | --- |
| Sorszám | Lakcím | Komfort fokozat | Terület m2 |
|  | Lehel u. 18/a | összkomfort I. | 29 |
|  | Lehel u. 18/b | “ | 33 |
|  | Lehel u. 18/c | „ | 51 |
|  | Lehel u. 18/d | “ | 35 |
|  | Szegfű u. 45. | “ | 55 |
|  | Kiserdő u. 41. | összkomfort I. | 44 |
|  | Kiserdő u. 41. | „ | 44 |
|  | Ady u. 32/A. | összkomfort I. | 37 |
|  | |  |  |  | | --- | --- | --- | | Nagyhalászi utca 5.sz  tetőtér | összkomfort I. | 50 | | |  |  |  | | --- | --- | --- | |  | összkomfort I. | 50 | | |  |  |  | | --- | --- | --- | | 50 | összkomfort I. | 50 | |
|  | Madách u. 8/ | összkomfort 0. | 89 |
|  | Nagyerdő u. 1. | komfort I. | 125 |
|  | Rozmaring ltp. 1. | összkomfort I. | 75 |
|  | Rozmaring ltp. 1/a. | „ | 75 |
|  | Rozmaring ltp. 1/b. | „ | 75 |
|  | Rozmaring ltp. 1/c. | „ | 75 |
|  | Rozmaring ltp. 1/d. | „ | 75 |
|  | Rozmaring ltp. 2. | „ | 75 |
|  | Rozmaring ltp. 2/a/F. | „ | 35 |
|  | Rozmaring ltp. 2/a/E | „ | 45 |
|  | Rozmaring ltp. 2/b.F | „ | 35 |
|  | Rozmaring ltp. 2/b.E | „ | 45 |
|  | Rozmaring ltp.2/c. | „ | 75 |
|  | Rozmaring ltp.2/d/F. | „ | 35 |
|  | Rozmaring ltp.2/d/E. | „ | 45 |
|  | Tompa M. u. 6. | összkomfort III. | 36 |
|  | Árpád u. 47/A. | összkomfort II. | 42 |
|  | Árpád u. 47/B. | „ | 43 |
|  | Árpád u. 47/C. | „ | 35 |
|  | Árpád u. 23/1 | Összkomfort II. | 32 |
|  | Árpád u. 23/2 | Összkomfort II | 40 |
|  | Árpád u. 23/3 | Összkomfort II. | 37 |
|  | Árpád u. 23/4 | Összkomfort II. | 42 |
|  | Lehel u 47.Tetőtér 3. | Összkomfort III | 33 |
|  | Tisza utca 37. sz. földszint | összkomfort I. | 65,5 |
|  | Tisza utca 37.sz. tetőtér | összkomfort I. | 43,5 |

3.melléklet

A lakások és nem lakás céljára szolgáló helyiségek bérletére, elidegenítésére, valamint

a lakáshoz jutás helyi támogatására vonatkozó szabályokról szóló **14/2013. (VII.03.)** Önkormányzati rendelet

**3b melléklete**

KIMUTATÁS

az önkormányzat tulajdonában lévő munkakörhöz kötött, annak fennállásáig bérbeadott költségtérítéses bérlakásként funkcionáló lakásokról

|  |  |  |  |
| --- | --- | --- | --- |
| Sorszám | Lakcím | Komfort fokozat | Terület m2 |
|  | **Ady E. utca 32/B** | **összkomfort I. ÁF ÁM Iskola** | **57** |
|  | Zrínyi utca 103. | összkomfort I. | 60 |
|  | **Lehel utca 18/e** | **összkomfort I. ÁF ÁM Iskola** | **33** |

4.melléklet

A lakások és nem lakás céljára szolgáló helyiségek bérletére, elidegenítésére, valamint

a lakáshoz jutás helyi támogatására vonatkozó szabályokról szóló **14/2013. (VII.03.)** Önkormányzati rendelet

**5 melléklete**

Szükséglakás bérleti díja

Ft/m2/hó

|  |  |  |  |
| --- | --- | --- | --- |
| Komfortfokozat | I. | II. | III. |
| Komfortos | 87 | 101 | 126 |

Szociális bérlakás bérleti díja

Ft/m2/hó

|  |  |  |  |
| --- | --- | --- | --- |
| Komfortfokozat | I. | II. | III. |
| Összkomfort | 327 | 404 | - |
| Komfortos | 253 | 264 | - |
|  |  |  |  |

Költségtérítéses bérlakás bérleti díja

Ft/m2/hó

1. Pályázattal nem érintett lakások (Lehel u. 18/a/b/c/d/, Szegfű u. 45., Liliom u.2, Tompa M. u. 6.- emelet, Árpád u. 23., Lehel u. 47. tetőtér I/3 Tisza utca 37. sz. földszint, Tisza utca 37.sz. tetőtér, Nagyhalászi utca 5. tetőtér)

|  |  |  |  |
| --- | --- | --- | --- |
| Komfortfokozat | I. | II. | III. |
| Összkomfort | 492 | 497 | 545 |

II. Pályázattal érintett lakások (Rozmaring lakótelepi lakások)

|  |  |  |  |
| --- | --- | --- | --- |
| Komfortfokozat | **I.** | II. | III. |
| Összkomfort | 452 | - | - |

III. Pályázattal érintett lakások (Madách, Ady , Nagyerdő, Kiserdő, Árpád u. 47. lakások)

|  |  |  |  |  |
| --- | --- | --- | --- | --- |
| Komfortfokozat | 0 | I | II. | III.  C |
| Összkomfort | 303 | 468 | 497 | 545 |
| Komfortos | - | 303 | - | - |

**IV. Pályázattal nem érintett, határozott időre bérbe adott lakás: Tompa M. u. 6. földszint, Tisza u. 3.**

|  |  |  |  |
| --- | --- | --- | --- |
| Komfortfokozat | I. | II. | III. |
| Összkomfort | 492 | 497 | - |
| Komfortos | 253 | 264 | - |

V. az önkormányzat tulajdonában lévő bérlőkijelölési jog alapján bérbe adandó lakás (Liliom u. 2/D)

|  |  |  |  |
| --- | --- | --- | --- |
| Komfortfokozat | I. | II. | III. |
| Összkomfort | 492 | - | - |

VI. az önkormányzat tulajdonában lévő saját kivitelezésben felújított, karbantartott határozott időre bérbeadott költségtérítéses lakások

(Radnóti u. 2.sz., Bajcsy u. 13.sz., Nagyerdő 40.sz., Rákóczi u. 3, Óvoda u.18.)

|  |  |  |  |  |
| --- | --- | --- | --- | --- |
| Komfortfokozat | 0 | I. | II. | III. |
| komfortos | 200 | 230 | 240 |  |

**VII. az önkormányzat tulajdonában lévő szolgálati (munkakörhöz kötött ) lakások (Ady út 32/B, Lehel u 18/e Zrinyi u. 103.)**

|  |  |  |  |
| --- | --- | --- | --- |
| **Komfortfokozat** | **I.** | **II.** | **III.** |
| **összkomfort** | **468** |  |  |

**A bérleti díjak bruttó árak, az ÁFÁ-t tartalmazzák.**

**4.)Napirendi pont**

**A nem közművel összegyűjtött háztartási szennyvíz begyűjtésére közszolgáltatási szerződés kötése**

**Előadó: Trencsényi Imre polgármester**

Trencsényi Imre polgármester: Városunkban 2019. év nyarán, Óvári József ev. halálától kezdődően nem volt megoldott a nem közművel összegyűjtött háztartási szennyvíz összegyűjtése és elhelyezése. Erre tekintettel kértük a 161/2019 (IX.18.) KT. számú Határozatban a Szabolcs-Szatmár-Bereg Megyei Katasztrófavédelmi Igazgatóságtól a közszolgáltató kijelölését a feladat ellátatlanságára tekintettel. A kijelölés megtörtént, a Szabolcs-Szatmár-Bereg Megyei Katasztrófavédelmi Igazgatóság a 36500/6280-9/2019.ált. ügyiratszámú határozatával ideiglenes begyűjtési ellátásra közszolgáltatót jelölt ki, 2019. október 1-től a közszolgáltatás megkötéséig, de legfeljebb 2020. szeptember 30. napjáig. Ezt követően szolgáltatást végző cégektől kértünk ajánlatot a feladat elvégzésére- eredménytelenül, s folyamatosan pályázatokat írtunk ki annak érdekében, hogy közszolgáltatót találjunk. Több pályázati kiírásunk is eredménytelen volt- ajánlat hiányában. A legutolsó pályázati felhívásunk 2020. augusztus 14. napján járt le szintén eredmény nélkül.

Időközben a Szabolcs-Szatmár-Bereg Megyei Kormányhivatal törvényességi jelzéssel élt önkormányzatunk felé, hogy nem tesz eleget kötelező feladata ellátásának, melynek nyomán bírósági eljárás indult.

Mivel kötelező feladat ellátásáról van szó, s ennek ellátása törvény erejénél fogva kötelezettsége önkormányzatunknak, a Debreceni Törvényszék a 2020. augusztus 25-én jogerőre emelkedett 102.K.700.021/2020/4 sz. ítéletével kötelezte önkormányzatunkat, hogy a feladat ellátást oldjuk meg. A képviselő-testület – mivel a sokadik pályázati kiírás is eredménytelen volt, a 199/2020 (VIII.17.) KT. sz. Határozatában ismételten a Nyírségvíz Zrt-t kérte fel a közszolgáltatás elvégzésére, valamint arra, hogy adjon ajánlatot ezen közszolgáltatás elvégzésére- tekintettel arra, hogy időközben a térsége területén szennyvízhálózat kiépülése folytán szabad kapacitása lett.

A Nyírségvíz Zrt. 2020. szeptember 2-án érkezett 25748-2020 ügyszámú ajánlatában nyilatkozott a közszolgáltatás végzéséről, s tette meg árajánlatát.

A fentiek alapján javaslom, hogy a közszolgáltatási szerződést a lehető legkorábbi időponttal, azaz 2020. október 15-től kössük meg a Nyírségvíz Zrt-vel. A jogszabály előírásai alapján a szerződés max. 10, min. 5 évre köthető. Javaslom, hogy 5 éves időtartamra kössünk szerződést. A közszolgáltatási szerződés megkötésével eleget teszünk a Debreceni Törvényszék által meghatározott kötelezettségünknek is.

Azt tudomásul kell vennünk, hogy költségvetésünket érinteni fogja a közszolgáltatási szerződés, hiszen a lakosság a rezsicsökkentési jogszabály alapján csak a 2013. évben hatályos díj 90 %-ának megfelelő összeget kell megfizesse, a többit az önkormányzatnak kell fizetnie a szolgáltató részére. Ez jelen esetben köbméterenként nekünk 1200 Ft+ÁFA költséget fog jelenteni, tehát éves szinten több millió Ft-os kihatása lesz.

A közszolgáltató változása érinti egyidejűleg Ibrány Város Önkormányzata Képviselő-testületének a nem közművel összegyűjtött háztartási szennyvíz begyűjtésére vonatkozó helyi közszolgáltatásról szóló 10/2014. (VI.05.) önkormányzati rendeletét is, így ennek pontjait is aktualizálnunk kell, amire a következő napirend keretében teszek javaslatot.

Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Haluska András képviselő-testületi tag: Nagyon örülök, hogy találtunk egy olyan szolgáltatót, aki hosszú távon tudja ezt a szolgáltatást teljesíteni a településünkön és elfogadható áron.

Trencsényi Imre polgármester: Javaslom a Képviselő-testületnek, hogy a nem közművel összegyűjtött háztartási szennyvíz begyűjtésére a közszolgáltatási szerződést a lehető leggyorsabba, 2020. október 15 napjával kezdődően, 5 évre a Nyírségvíz Zrt-vel kössük meg.

A Képviselő-testület a javaslatot 8 igen szavazattal elfogadta, és az alábbi határozatot hozta:

**Z1**

**Ibrány Város Képviselő Testületének**

**219/2020. (IX.28.) KT. sz.**

**h a t á r o z a t a**

**A nem közművel összegyűjtött háztartási szennyvíz begyűjtésére közszolgáltatási szerződés kötése című napirendi ponthoz**

1. Ibrány Város Képviselő Testülete a nem közművel összegyűjtött háztartási szennyvíz begyűjtésére vonatkozó közszolgáltatás ellátására a vízgazdálkodásról szóló 1995. évi LVII. törvényt 44/F. § (3) bekezdése alapján a **NYÍRSÉGVÍZ Zrt** (4400 Nyíregyháza, Tó u. 5.) gazdálkodó szervezetet jelöli ki 5 éves éves időtartamra **2020.október 15-től 2025. október 14-ig**.
2. Jóváhagyja a melléklet szerinti közszolgáltatási szerződést.
3. Felhatalmazza a polgármestert, hogy a közszolgáltatási szerződést aláírja

Határidő: 2020. október 10.

Felelős: Trencsényi Imre polgármester

**219/2020. (IX.28.) KT. sz Határozat melléklete**

**KÖZSZOLGÁLTATÁSI SZERZŐDÉS**

**Ibrány város közigazgatási területén keletkező nem közművel összegyűjtött háztartási szennyvíz begyűjtésére irányuló kötelező közszolgáltatás ellátásáról**

amely létrejött egyrészről:

**Ibrány Város Önkormányzata** (székhely: 4484 Ibrány, Árpád utca 5-7. adószám: 15732262-2-15) képviseli: Trencsényi Imre polgármester, mint a nem közművel összegyűjtött háztartási szennyvíz begyűjtésére és ártalmatlanítására irányuló önkormányzati közfeladat ellátását Ibrány város közigazgatási területén biztosítani jogosult és kötelezett szervezet (továbbiakban: Önkormányzat),

másrészről:

**NYÍRSÉGVÍZ Zrt** (4401 Nyíregyháza, Tó u 5, cégjegyzékszám: 15-10-040209 , adószám:11492809-2-15) képviseli: Tóth István vezérigazgató mint a nem közművel összegyűjtött háztartási szennyvíz begyűjtésre és ártalmatlanításra történő elszállításra vonatkozó önkormányzati közfeladat ellátását ezen szerződéssel átvállaló, és azt kötelező közszolgáltatás keretében teljesítő, mint közszolgáltató, (továbbiakban: Közszolgáltató ),

a továbbiakban együttes említésük esetén: Felek között alulírott helyen és időben, az alábbi feltételek szerint.

**I. Preambulum**

1. A Magyarország helyi önkormányzatairól szóló 2011. év CLXXXIX. törvény 13. § (l) bekezdés ll. pontjában és a vízgazdálkodásról szóló 1995. évi LVII. törvény (a továbbiakban: Vgt.) 44/C. §-ában foglaltak alapján önkormányzati feladat ellátási körbe tartozó nem közművel összegyűjtött háztartási szennyvíz begyűjtése közfeladat kötelező közszolgáltatás keretében Ibrány város közigazgatási területén történő ellátása céljából a NYÍRSÉGVÍZ Zrt-tbízza meg a nem közművel összegyűjtött háztartási szennyvíz begyűjtésével kapcsolatos önkormányzati közfeladat ellátására.
2. Felek ezen közfeladat-ellátási (továbbiakban: közszolgáltatási) szerződésben rögzítik a közfeladat ellátásával összefüggő, őket megillető jogokat és terhelő kötelezettségeket

**II. Általános rendelkezések**

1. A közszolgáltatással ellátandó közfeladat terjedelme

1. A közszolgáltatás kiterjed Ibrány város közigazgatási területén keletkező, nem közművel összegyűjtött háztartási szennyvíznek a NYÍRSÉGVÍZ Zrt. által üzemeltetett, szennyvíztisztító telepen(Ibrány, Liliom u. 019/4 hrsz) fogadó műtárgyhoz történő elszállítására és leürítésére.
2. Közszolgáltatónak a nem közművel összegyűjtött háztartási szennyvíz begyűjtésével kapcsolatban a szerződés 1.1. pontjában meghatározott tevékenysége Ibrány város közigazgatási területén, a közcsatornára rá nem kötött ingatlanon keletkezett vagy a helyben való engedélyezett módon történő tisztítás után befogadóba nem vezetett és az ingatlantulajdonos által összegyűjtött és a Közszolgáltatónak átadott háztartási szennyvíz begyűjtésére, elszállítására és ártalmatlanítására terjed ki.
3. Közszolgáltató az 1.1. pontban meghatározott nem közművel összegyűjtött háztartási szennyvízzel kapcsolatos tevékenységét Ibrány város közigazgatási területén kizárólagos jelleggel látja el.
4. Közszolgáltató a nem közművel összegyűjtött háztartási szennyvíz begyűjtésére Ibrány város közigazgatási területén kötelező közszolgáltatás ellátására **2020. október 15. napjától 2025. október 14.** napjáig jogosult és köteles.
5. Az Önkormányzat Ibrány város közigazgatási területén a szerződés 1.1. pontjában meghatározott nem közművel összegyűjtött háztartási szennyvíz begyűjtésére irányuló tevékenység gyakorlását ezen közszolgáltatási szerződés fennállásának az ideje alatt harmadik személy részére nem engedélyezi.
6. NYÍRSÉGVÍZ Zrt., mint Közszolgáltató a szerződés 1.1. pontjában meghatározott nem közművel összegyűjtött háztartási szennyvíznek ezen szerződésben meghatározott feltételek szerinti begyűjtésére, ártalmatlanítási helyre történő szállítására és az ott történő leürítésre vonatkozó közszolgáltatás ellátását elvállalja.

**III. A Közszolgáltató kötelezettségei**

* 1. Hatósági engedély

1.1. A Közszolgáltatónak a közszolgáltatás megkezdésének időpontjában rendelkeznie kell a nem közművel összegyűjtött háztartási szennyvíz közműpótló műtárgyból történő eltávolításához, elszállításához, ártalmatlanító helyen történő elhelyezéséhez szükséges érvényes környezetvédelmi hatósági engedéllyel és a Felső-Tisza vidéki Vízügyi Hatóságtól beszerzett, a tevékenység végzésére vonatkozó nyilvántartásba vételi igazolással, melyek jelen szerződés 1. és 2. számú mellékletét képezik.

* 1. A Közszolgáltatás ellátása
     1. Közszolgáltató Ibrány város közigazgatási területén ezen szerződésben meghatározott nem közművel összegyűjtött háztartási szennyvíz begyűjtésére irányuló tevékenységet, illetve az erre irányuló - az érintettek részére kötelezően igénybe veendő - közszolgáltatást a közszolgáltatás időtartama alatt folyamatosan és teljes körűen látja el.
     2. Közszolgáltató a nem közművel összegyűjtött háztartási szennyvíz begyűjtésére e szerződésben meghatározott közszolgáltatás igénybevételére kötelezettek részére úgy teljesíti, hogy a közműpótló létesítményben lévő háztartási szennyvíz kiürítését az ingatlantulajdonos bejelentésétől, és annak visszaigazolását követő héten, Keddi napokon elvégzi. A háztartási szennyvíz ártalmatlanításra történő átadási helye: az ingatlanhoz tartozó közműpótló létesítmény helye.
     3. A kiürítési bejelentést a közszolgáltató részére a 42/523-600 telefonszámon lehet megtenni, a bejelentés személyes fogadása esetén azonnal, szóban, míg üzenetrögzítővel történő fogadás esetén 24 órán belül visszahívással igazolja vissza.

3. A közszolgáltatás technikai és személyi feltételei

1. Közszolgáltató a nem közművel összegyűjtött háztartási szennyvíz begyűjtésére és szállítására irányuló közszolgáltatást Ibrány város közigazgatási területén a 16/2002. (IV. 10.) EüM. rendelet 6. §-ában és az erre vonatkozó további ágazati jogszabályokban foglalt feltételeknek megfelelő szállítóeszközzel köteles ellátni.
2. A Közszolgáltató a nem közművel összegyűjtött háztartási szennyvíz begyűjtésére irányuló közszolgáltatást Ibrány város területén minimum **1 db, 6 m3 -es** szállító kapacitású járművel köteles ellátni, amely megfelel a 3.1. pontban foglalt feltételeknek. A Közszolgáltató által használt szállítójárműnek alapfelszereltségében alkalmasnak kell lennie az ingatlantulajdonosok szennyvíz tárolására alkalmas közműpótló létesítményeinek a kiürítésére. A szállítójárműnek alapfelszereltségében legalább 30 méter hosszú szívócsővel kell rendelkeznie és alkalmasnak kell lennie 5 méter mélységből a szennyvíz kiürítésére (szippantására).
3. Közszolgáltató által végzett szolgáltatás elszámolásának alapja a gépjárművön gyárilag felszerelt mérő.
4. Közszolgáltatónak rendelkeznie kell olyan felszerelésekkel és eszközökkel, amelyek a közszolgáltatás keretében ellátni szándékozott tevékenység gyakorlása során esetlegesen keletkező környezeti károk azonnali beavatkozást igénylő elhárításához szükségesek.
5. Közszolgáltatónak rendelkeznie kell a közszolgáltatás ellátásához szükséges informatikai háttérrel, olyan számítógépparkkal, mely alkalmas a megrendelői adatbázis kezelésére, NYÍRSÉGVÍZ Zrt. által szolgáltatott adatok tárolására, kezelésére, továbbá rendelkeznie kell a nyilvántartási, információs, valamint adatkezelési és adatszolgáltatási rendszer létrehozásához és folyamatos működtetéséhez szükséges feltételekkel. A Közszolgáltató köteles a közszolgáltatás teljesítésével összefüggő adatszolgáltatást rendszeresen teljesíteni és nyilvántartási rendszert működtetni.
6. Közszolgáltató köteles biztosítani Ibrány városban a nem közművel összegyűjtött háztartási szennyvíz begyűjtésére és ártalmatlanítására vonatkozó közszolgáltatás teljesítéséhez a szükséges számú, valamint a Közszolgáltatóra, mint gazdálkodó szervezetre vonatkozó egyéb jogszabályi feltételeknek megfelelő képzettségű szakembert.
   1. Szükséges fejlesztések, karbantartások
      1. Közszolgáltató a közszolgáltatás folyamatos és a bővíthető fenntartásához szükséges javításokat és karbantartásokat köteles elvégezni.
      2. Közszolgáltató a közszolgáltatás ellátásához mindenkor a népegészségügyi és a környezetvédelmi feltételeknek megfelelő és a szolgáltatás díjában is jelentkező költségtakarékos technikai eszközöket használ, azok állagát megfelelően karbantartja és a szükséges javításokat elvégzi.
      3. Közszolgáltató a közszolgáltatásnak a jogszabályokban foglalt feltételek szerinti ellátásához szükséges fejlesztéseket elvégzi.
   2. A nem közművel összegyűjtött háztartási szennyvíz ártalmatlanítási célú végleges elhelyezése
      1. Közszolgáltató a közszolgáltatás ellátásának keretében begyűjtött és elszállított háztartási szennyvizet a szerződés IV. fejezet 2.1. pontjában megnevezett befogadó műtárgyba köteles leüríteni.
      2. Közszolgáltató köteles betartani a szennyvizet befogadó műtárgy üzemeltetésére vonatkozó előírásokat, különösen annak üzemelési idejére, illetve a népegészségügyi és biztonsági előírásokra vonatkozóan.
      3. Közszolgáltató a közcsatornával el nem látható ingatlanokról történt szennyvíz beszállítás után járó esetleges költségvetési támogatás igénylésének elszámolásához a szükséges adatokat vezeti.
   3. A Közszolgáltató tájékoztatási kötelezettsége

6.1. Közszolgáltató az általa alkalmazott közszolgáltatási díj mértékéről a közszolgáltatás teljesítéséről és tapasztalatairól, valamint a Vgt. 44/H. § (l) bekezdése szerint részletes költségelszámolás elkészítésével, a tárgyévet követő év február 28-ig írásban beszámol Ibrány Város Önkormányzata Képviselő-testületének. Közszolgáltató ezen beszámoló keretében – költségkalkuláció alapján – javaslatot tesz Ibrány Város Önkormányzata Képviselő-testülete részére a következő évi közszolgáltatási díj összegére vonatkozóan.

* 1. A Közszolgáltató adatszolgáltatási kötelezettsége
     1. Közszolgáltató a közszolgáltatás ellátását szabályozó Vgt. 44/E. §-a szerinti a közszolgáltatási díjhátralékos ingatlantulajdonosokra vonatkozó adatszolgáltatást köteles teljesíteni Ibrány Város Jegyzője részére. Közszolgáltató a működésére érvényes számviteli és egyéb jogszabályban előírt nyilvántartást köteles vezetni.
     2. Közszolgáltató az általa a 7.1. pontban meghatározott adatnyilvántartást az információs önrendelkezési jogról és az információs szabadságról szóló 2011. évi CXII. törvényben és a végrehajtási rendeletében foglaltak alkalmazásával, valamint az üzleti titokra vonatkozó jogszabályi és szerződéses rendelkezések betartásával köteles végezni.
  2. A közszolgáltatást igénybe vevő ingatlantulajdonosok tájékoztatása
     1. Közszolgáltató a nem közművel összegyűjtött háztartási szennyvíz begyűjtésére irányuló közszolgáltatást igénybe venni köteles ingatlantulajdonosokat felhívás közzétételével tájékoztatja a közszolgáltatás nyújtására történő rendelkezésre állásról, a közszolgáltatásra irányuló közüzemi szerződés létrejöttéről, a szolgáltatás megrendelésének a módjáról.
     2. Közszolgáltató köteles a közszolgáltatás igénybevételével kapcsolatos telefonos ügyeleti rendszert működtetni.
     3. Közszolgáltató a 8.1. és a 8.2. pontokban meghatározott információkat és tájékoztatást Ibrány város honlapján és az Ibrányi hírlapban is közzé teszi.
  3. Fogyasztói kifogások, észrevételek intézése

9.1. Közszolgáltató köteles az ingatlantulajdonosi panaszokat felvenni, azokat nyilvántartani - amennyiben lehetséges, illetve szükséges a helyszínen kivizsgálni és megválaszolni - a fogyasztóvédelmi jogszabályok szerinti határidőben kivizsgálni és az ingatlantulajdonost erről igazolható módon tájékoztatni.

**IV. Az Önkormányzat kötelezettségei**

1. Az Önkormányzat közszolgáltatás biztosításával kapcsolatos kötelezettségei
   1. Az Önkormányzat a nem közművel összegyűjtött háztartási szennyvíz begyűjtésére és elszállítására vonatkozó közszolgáltatás hatékony és folyamatos ellátása, illetve az egyedi közüzemi szerződés megkötése érdekében rendeletben állapítja meg a közszolgáltatással összefüggő, a Vgt. 44/C. § (2) bekezdése szerinti személyes adatok szolgáltatásának és kezelésének a rendjét.
   2. Az Önkormányzat kötelessége a településen működtetett különböző közszolgáltatások összehangolásának elősegítése.
   3. Az Önkormányzat kötelessége a Közszolgáltató kizárólagos közszolgáltatási jogának biztosítása.
2. A nem közművel összegyűjtött háztartási szennyvíz befogadó helyének kijelölése
   1. Az Önkormányzat Ibrány város közigazgatási területén nem közművel összegyűjtött háztartási szennyvíz ártalommentes végleges elhelyezésére átadási helyként NYÍRSÉGVÍZ Zrt. által üzemeltetett, szennyvíztisztító telepen (4484 Ibrány, Liliom u. 019/4 hrsz.) fogadó műtárgyat jelöli ki.
   2. Az Önkormányzat a rendeletében határozza meg - többek között - a közszolgáltatási díj megfizetésének szabályait és a közszolgáltatás díjának legmagasabb mértékét.
   3. Az Önkormányzat köteles a Szolgáltató által végzett közszolgáltatás – felhasználók által meg nem térített - ellenértékének megfizetésére.

**V. A Közszolgáltatás finanszírozása és közszolgáltatási díja**

1. A Közszolgáltatás finanszírozásának elvei

1. Közszolgáltató a nem közművel összegyűjtött háztartási szennyvíz begyűjtésére, szállítására és ártalmatlanítására irányuló közszolgáltatást az Önkormányzat által a közszolgáltatással arányosan megállapított közszolgáltatási díj bevételekből fedezi. A közszolgáltatási díj kiegyenlítésére a közszolgáltató és az ingatlantulajdonos között fennálló jogviszony, valamint az V. 1.4 pont alapján meghatározottak szerint kerül sor. A közszolgáltatási díjat a közszolgáltatást igénybe vevő ingatlantulajdonosok (ingatlanhasználók), valamint Ibrány Város Önkormányzata fizetik meg. A lakossági eredetű nem közművel összegyűjtött háztartási szennyvíz ártalmatlanítását Magyarország költségvetése központosított támogatásból támogathatja.
2. Közszolgáltató a közszolgáltatás megvalósításához és ezen szerződésben meghatározott színvonalon történő fenntartásához szükséges tárgyi eszközökkel, személyi állománnyal és pénzeszközökkel rendelkezik. A közszolgáltatásba bevont tárgyi eszközöknek a hosszú távú fenntartását és fejlesztését Közszolgáltató a közszolgáltatási díjbevételeiből fedezi.
3. A közszolgáltatás díját a Vgt. 44/D. §-ában foglalt következő alapelvek figyelembevételével kell megállapítani.
   1. A fizetendő díjnak az összegyűjtött háztartási szennyvíz mennyiségével arányosnak kell lennie.
   2. A díj megállapításánál figyelemmel kell lenni a keletkezett háztartási szennyvíz mennyiségére, a Közszolgáltató hatékony működéséhez szükséges folyamatos ráfordításokra (ezen belül a begyűjtés költségeire, a közszolgáltatás fejleszthető fenntartásához szükséges költségekre, a közszolgáltatás megkezdését megelőzően felmerülő és a közszolgáltatás ellátásához szükséges beruházások költségeire).
4. A közszolgáltatás Közszolgáltató által érvényesíthető díja
   1. A közszolgáltatási alapdíj összege nettó 2 400 Ft/m3.
   2. Az ürítési díj összege Ibrány településen nettó 400 Ft/m3
   3. Az ürítési díj összege tartalmazza az ártalmatlanítás költségét is.
   4. A jelen pontban rögzített alapdíj és ürítési díj nettó 2 800 Ft/m3 **bruttó 3 556 Ft/m3** értéke 2020.október 15-től érvényes.
   5. Ibrány Város Önkormányzatának rendelete alapján 2013. január 31-én alkalmazott díj a ténylegesen elszállított szennyvízmennyiség után 1 772 Ft/m3, **a természetes személy ingatlantulajdonos felé a Közszolgáltató a 10 % rezsicsökkentés során érvényesíthető 1 595 Ft/m3 + áfa összeget számlázhatja.**
   6. A közszolgáltatási díjról a Közszolgáltató köteles a természetes személy ingatlantulajdonos részére a nem közművel összegyűjtött háztartási szennyvíz begyűjtését követően bevételi pénztárbizonylatot, a nem magánszemély ingatlantulajdonos felé szállítólevelet kiállítani. A Közszolgáltató utólag állítja ki a számlát és küldi meg az ingatlantulajdonosok részére. A természetes személy – helyszíni fizetést követően - „Fizetve” jelzéssel kapja meg a számlát, míg a nem természetes személy átutalással köteles a számlán feltüntetett ellenértéket megfizetni a Közszolgáltató részére.
   7. Ibrány Város Önkormányzata vállalja, hogy a Közszolgáltató felé megtéríti a Közszolgáltató által érvényesíthető 1.4.d) szerinti díj és az ingatlantulajdonosok által megfizetett díj különbözetét. A Közszolgáltató ezen díjkülönbözetet az ingatlantulajdonosok felé történő számlamásolatokkal támasztja alá, és ezt teljesítésigazolás után havonta számlázza Ibrány Város Önkormányzata részére 8 napos fizetési határidőt megjelölve.
5. Az Önkormányzat a közszolgáltatásért fizetendő ellenszolgáltatást kéttényezős díjként, a Vgt. 44/D. §-ában meghatározott szabályok szerint, a Közszolgáltató által elkészített javaslat alapján egy éves díjfizetési időszakra állapítja meg. Minden év február 28. napjáig a Közszolgáltató a Vgt. 44/D.§ (7) bekezdése szerint köteles költségelemzés alapján a 44/D.§ (1)-(6) bekezdésben foglaltaknak megfelelő díjkalkulációt készíteni. Ezen díjkalkuláció alapján tudja vállalni a Közszolgáltató a következő évi nem közművel összegyűjtött háztartási szennyvíz begyűjtését, szállítását és ártalmatlanítását. Az Önkormányzat úgy állapítja meg a díjat, hogy az április 1-től alkalmazható legyen.
6. A nem közművel összegyűjtött háztartási szennyvíz kezelésére irányuló közszolgáltatásért az ingatlantulajdonost terhelő díjhátralék, az erre megállapított késedelmi kamat, valamint a behajtás egyéb költségei adók módjára behajtandó köztartozásnak minősülnek.
7. A Közszolgáltató a könyveiben kimutatott díjhátralék beszedésére a Vgt. 44/E. §-ában meghatározott szabályok szerint intézkedik.

**VI. A szerződés módosítása és megszűnése**

1. A közszolgáltatási szerződés módosítására írásban, Felek aláírásával kerülhet sor.
2. A közszolgáltatási szerződés megszűnése
   1. A közszolgáltatási szerződés megszűnik:
      1. a Felek közös megegyezésével,
      2. a szerződésben meghatározott időtartam lejártával,
      3. a Közszolgáltató jogutód nélküli megszűnésével,
      4. a Közszolgáltató elállásával, ha a teljesítés még nem kezdődött meg
      5. bármelyik fél felmondásával.
   2. A közszolgáltatási szerződés a Felek egyező akaratából közös megegyezéssel, az új közszolgáltató kiválasztása utáni időponttól, a közszolgáltatás folyamatos ellátását nem veszélyeztető módon szüntethető meg.
   3. Közszolgáltató a közszolgáltatási szerződéstől a teljesítés megkezdéséig elállhat, azt követően a szerződést felmondhatja, ha a közszolgáltatási szerződés létrejöttét követően megalkotott jogszabály a közszolgáltatási szerződés tartalmi elemeit úgy változtathatja meg, hogy az a Közszolgáltatónak a közszolgáltatás szerződésszerű teljesítése körébe tartozó lényeges és jogos érdekeit jelentős mértékben sérti.
   4. Közszolgáltató a szerződést a Vgt. 44/G.§ (4) bekezdésében foglaltak szerint a közszolgáltatás megkezdését követően a 2.3. pontban meghatározott körülmények bekövetkezésén túl akkor mondhatja még fel, ha az Önkormányzat a közszolgáltatási szerződésben meghatározott kötelezettségét - Közszolgáltató felszólítása ellenére - súlyosan megsérti (súlyos szerződésszegés) és ezzel a Közszolgáltatónak kárt okoz és akadályozza a közszolgáltatás teljesítését.
   5. Az Önkormányzat a közszolgáltatási szerződést a Vgt. 44/G. § (3) bekezdésben foglaltak szerint felmondhatja, ha a Közszolgáltató a feladatai ellátása során a környezet védelmére és a vízgazdálkodásra vonatkozó jogszabályok, vagy a rá vonatkozó hatósági határozat előírásait súlyosan megsérti, és ennek tényét a bíróság vagy hatóság jogerősen megállapítja. Az Önkormányzat a Közszolgáltatónak a közszolgáltatási szerződésben rögzített kötelezettségei súlyos és felróható megsértése esetén szintén felmondhatja a közszolgáltatási szerződést (súlyos szerződésszegés).
   6. Súlyos kötelezettségszegésnek minősül a Feleknek minden olyan felróható magatartása, amely a szerződésben, illetve a szerződésben jelzett jogszabályok által meghatározott kötelezettségeinek a megsértését eredményezi úgy, hogy ez a másik fél számára súlyos anyagi és erkölcsi érdeksérelemmel jár. Súlyos kötelezettségszegésnek minősül, ha az Önkormányzat jelen közszolgáltatási szerződés alapján a részére Közszolgáltató által számlázott ellenértéket az esedékességet követő 60. napig nem fizeti meg.
   7. A felmondás minden esetben írásban érvényes.
   8. A felmondási idő: 2 hónap (Vgt. 44/G. § (5) bekezdés).
   9. Felek a 2.8. pontban meghatározott időtartam alatt is kötelesek a közszolgáltatás folyamatosságát biztosítani, és a jogszabályban, valamint a szerződésben meghatározott fenntartásához szükséges - a szerződésben vállalt - kötelezettségeket teljesíteni.

**VII. Egyéb általános rendelkezések**

1. Bizalmas információk

1.1. Felek kötelesek bizalmasan kezelni a szerződéssel kapcsolatban a tudomásukra jutott bizalmas információkat, elsősorban az üzleti vagy szolgálati titkot.

1.2. Felek megállapodnak abban, hogy a jelen szerződésben szereplő bizalmas információkat harmadik személy előtt csak azt követően tárják fel, hogy arról a másik féllel egyeztettek.

1. Adatvédelem
   1. Felek az információs önrendelkezési jogról és az információszabadságról szóló 2011. évi CXII. törvényben foglaltak szerint kezelik, és továbbítják a szerződés teljesítésével, illetve a közszolgáltatás nyújtásával kapcsolatban náluk keletkező személyes és üzleti vagy szolgálati titkokat képező adatokat.
   2. Az adatot vagy üzleti és szolgálati titkot kezelő fél felel minden olyan kárért, amely a nem megfelelő adatkezelés vagy adatvédelem folytán a másik félnél vagy harmadik személyeknél keletkezik.
2. Együttműködés, viták rendezése
   1. Felek jelen szerződéssel kapcsolatos kötelezettségeik teljesítése során a tőlük elvárható módon, jóhiszeműen együttműködnek.
   2. A jelen szerződésből eredő vagy azzal összefüggő, bármely vitát a Felek kötelesek egyeztető tárgyaláson rendezni. A vitás kérdések egyeztetését bármelyik fél írásban a Közszolgáltató vezetőjéhez, illetve az Önkormányzatot képviselő polgármesterhez intézett levélben kezdeményezheti. Az egyeztető tárgyalást a Felek a lehető legközelebbi időpontban folytatják le.
   3. Amennyiben a 3.2. pontban írt egyeztető tárgyalásokon a vitás kérdést - legfeljebb 6 hónapon belül - felek nem tudják rendezni, akkor a vita eldöntését bármelyik fél a **Nyíregyházi Járásbíróságtól**, mint erre kizárólagos illetékességgel rendelkező bíróságtól kérhet.

Kelt: Ibrány, 2020. …

|  |  |
| --- | --- |
| ………………………………… | ………………………………… |
| Ibrány Város Önkormányzat  Trencsényi Imre polgármester | NYÍRSÉGVÍZ Zrt  Tóth István vezérigazgató |

|  |  |
| --- | --- |
|  |  |
|  |  |

**5.)Napirendi pont**

A nem közművel összegyűjtött háztartási szennyvíz begyűjtésére vonatkozó helyi

közszolgáltatásról  **szóló 10/2014. (VI. 05.) Önkormányzati rendelet módosítása**

**Előadó: Trencsényi Imre polgármester**

Trencsényi Imre polgármester: Az önkormányzat rendelete tartalmazza a közszolgáltatást végző megjelölését, valamint a közszolgáltatás időtartamát is. A rendelet legutóbbi (2018 decemberi) módosítása alkalmával a közszolgáltató Óvári József ev. került megjelölésre mint közszolgáltató. Ismert a közszolgáltatás körüli kálváriánk. A mai napon, az előző napirend keretében döntött a képviselő-testület az új közszolgáltató kijelöléséről, s a közszolgáltatási szerződésnek a NYÍRSÉGVÍZ Zrt-vel történő megkötéséről.

Ehhez szükséges aktualizálni a rendeletünket is, azaz módosítani a Rendelet 2.§-ának (1) és (2) bekezdéseit, mivel ez tartalmazza a közszolgáltató elnevezését, s a közszolgáltatás időtartamát.

Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem hangzott el.-

Trencsényi Imre polgármester: Javaslom a Képviselő-testületnek, hogy a nem közművel összegyűjtött háztartási szennyvíz begyűjtésére vonatkozó helyi közszolgáltatásról szóló 10/2014. (VI. 05.) Önkormányzati rendelet módosításáról szóló előterjesztést fogadjuk el.

A Képviselő-testület a javaslatot 8 igen szavazattal elfogadta, és az alábbi rendeletet alkotta:

**I4**

**IBRÁNY VÁROS ÖNKORMÁNYZATA KÉPVISELŐ TESTÜLETÉNEK**

**24/2020. (IX.29.)Önkormányzati rendelete**

A nem közművel összegyűjtött háztartási szennyvíz begyűjtésére vonatkozó helyi

közszolgáltatásról  **szóló 10/2014. (VI. 05.) Önkormányzati rendelet módosítása**

**a** vízgazdálkodásról szóló 1995. évi LVII törvény 44/C. § (2) és 45.§ (6) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva **a következőket rendeli el**:

1.§

A nem közművel összegyűjtött háztartási szennyvíz begyűjtésére vonatkozó helyi közszolgáltatásról  **szóló 10/2014. (VI. 05.) Önkormányzati rendelet (továbbiakban: rendelet) 2. § (1) és (2) bekezdése helyébe a következő rendelkezés lép:**

1. „A nem közművel összegyűjtött háztartási szennyvíz begyűjtésével, elszállításával és ártalmatlanító helyre történő elhelyezésével kapcsolatos közszolgáltatás teljes körét a NYÍRSÉGVÍZ Zrt.(4401 Nyíregyháza, Tó u. 5., adószám:, cégjegyzékszám:) gazdálkodó szervezet jogosult és köteles ellátni Ibrány Város Önkormányzatával kötött szerződés alapján 2025. október 14-ig.

(2) a NYÍRSÉGVÍZ Zrt. gazdálkodó szervezet (a továbbiakban: közszolgáltató) által szállított, nem közművel összegyűjtött háztartási szennyvizet a vízügyi hatóság által kijelölt Nyírségvíz Zrt. ibrányi szennyvíztelepen (4484 Ibrány, Liliom u. 019/4 hrsz.) az erre a célra kialakított műtárgyban kell elhelyezni.”

2.§

Ez a rendelet 2020. október 15. napján lép hatályba, és ezzel egyidejűleg hatályát veszti.

**Ibrány, 2020. szeptember 28.**

**Trencsényi Imre Bakosiné Márton Mária**

**Polgármester jegyző**

**6.)Napirendi pont**

**Ibrány Városi Óvoda 2020/2021 Munkatervének jóváhagyása**

**Előadó: Tóth Balázsné Ibrány Városi Óvoda vezetője**

Trencsényi Imre polgármester: Megkérdezem Tóth Balázsnét, az óvoda vezetőjét, van-e szóbeli kiegészítése a kiküldött anyaghoz?

Tóth Balázsné Ibrány Városi Óvoda vezetője: Nincs szóbeli kiegészítésem, a munkaterv elkészítése törvényi előírás.

Trencsényi Imre polgármester: Javaslom a Képviselő-testületnek, hogy az intézményvezető által beterjesztett Ibrány Városi Óvoda 2020/2021 évi Munkatervét hagyjuk jóvá.

A Képviselő-testület a javaslatot 8 igen szavazattal jóváhagyta, és a következő határozatot hozta:

**Z1**

**IBRÁNY VÁROS KÉPVISELŐ TESTÜLETÉNEK**

**220/2020.(IX.28.)KT.sz.**

**H a t á r o z a t a**

**Ibrány Város Óvoda 2020/2021. évi Munkatervének elfogadása – című napirendi ponthoz**

A K É P V I S E L Ő - T E S T Ü L E T

az Ibrány Város Óvoda 2020/2021. évre szóló munkatervét az előterjesztésben foglaltak szerint jóváhagyja.

**7.)Napirendi pont**

**Ibrány Városi Óvoda pedagógiai programjának módosítása**

**Előadó: Tóth Balázsné Ibrány Városi Óvoda vezetője**

Trencsényi Imre polgármester: Megkérdezem Tóth Balázsnét, az Ibrány Városi Óvoda vezetőjét, kívánja-e szóban kiegészíteni a kiküldött anyagot?

Tóth Balázsné Ibrány Városi Óvoda vezetője: Nincs szóbeli kiegészítésem.

Trencsényi Imre polgármester: Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem hangzott el. –

Trencsényi Imre polgármester: Javaslom a Képviselő-testületnek, hogy az Ibrány Városi Óvoda pedagógiai programjának módosításáról szóló előterjesztést fogadjuk el.

A Képviselő-testület a javaslatot 8 igen szavazattal elfogadta, és a következő határozatot hozta:

**Z1**

**IBRÁNY VÁROS KÉPVISELŐ-TESTÜLETÉNEK**

**221/2020.(IX.28.)KT:sz.**

**H a t á r o z a t a**

**Ibrány Városi Óvoda pedagógiai programjának módosítása**

A K É P V I S E L Ő - T E S T Ü L E T

az Ibrány Város Óvoda pedagógiai programjának módosítását az előterjesztésben foglaltak szerint jóváhagyja.

**8.)Napirendi pont**

**Ibrány Város 2020-2025 évekre vonatkozó Közbiztonsági - Bűnmegelőzési koncepciójának elfogadása**

**Előadó: Trencsényi Imre polgármester**

Trencsényi Imre polgármester: A Városi Közbiztonsági - Bűnmegelőzési Koncepció kidolgozása a Nemzeti Bűnmegelőzési Stratégiáról szóló 1744/2013 (X.17.) Kormányhatározatban foglaltakon, valamint a bűnmegelőzésben hatáskörrel rendelkező Nyíregyháza Városi Rendőrkapitányság Ibrány rendőr őrsével és a bűnmegelőzésben szerepet vállaló Ibrányi Polgárőr Egyesülettel folytatott egyeztetéseken alapul.

A fenti Kormányhatározat értelmében jóváhagyásra került a Nemzeti Bűnmegelőzési Stratégia a 2013-2023 közötti időszakra. A Kormányhatározat „E” számú melléklete alapján: „ Ösztönözni kell az önkormányzatokat, hogy dolgozzák ki a közbiztonsági és bűnmegelőzési stratégiájukat, illetve amennyiben már rendelkeznek stratégiával, azt vizsgálják felül és korszerűsítsék.”

Városunk rendelkezik bűnmegelőzési koncepcióval, legutóbb a 2017-2022 időszakra vonatkozóan készült koncepció.

A bűnmegelőzési koncepció teljeskörű felülvizsgálatának keretében egy új megalkotásának célja egy komplex stratégiai dokumentum létrehozása, ami a város jelenlegi helyzetének aktualizálásával, valamint a prognosztizálható jövőbeli változásoknak a figyelembe vételével meghatározza a következő években az önkormányzat valamint a bűnmegelőzésben szerepet játszó szervezetek együttműködésének kereteit is.

Célunk az, hogy Ibrány továbbra is biztonságos város legyen, feleljen meg az objektív biztonság követelményeinek és a lakosság elvárásainak.

A koncepció megalkotása, elfogadása a Polgárőr szervezet szempontjából is fontos, mivel egyes pályázatok alapfeltétele a képviselő-testület által jóváhagyott Közbiztonsági Koncepció megléte.

Kérem a Tisztelt Képviselő-testületet a mellékelt Közbiztonsági - Bűnmegelőzési Koncepció megtárgyalására, és annak elfogadására, és ezzel egyidejűleg az előző koncepció hatályon kívül helyezésére.

Trencsényi Imre polgármester: Javaslom a Képviselő-testületnek, hogy az Ibrány Város 2020-2025. évekre vonatkozó Közbiztonsági, Bűnmegelőzési koncepciót fogadjuk el.

A Képviselő-testület a javaslatot 8 igen szavazattal jóváhagyta, és az alábbi határozatot hozta:

**Z1**

**IBRÁNY VÁROS KÉPVISELŐ TESTÜLETÉNEK**

**222/2020.(IX.28.) KT. sz.**

**H a t á r o z a t a**

**Ibrány Város 2020-2025 évekre vonatkozó Közbiztonsági - Bűnmegelőzési Koncepciójának elfogadása**

A K É P V I S E L Ő – T E S T Ü L E T

a Nemzeti Bűnmegelőzési Stratégiáról szóló 1744/2013 (X.17.) Kormányhatározatban foglaltakra tekintettel annak érdekében, hogy Ibrány továbbra is biztonságos város legyen, a melléklet szerint fogadja el a város új, 2020-2025 időszakra vonatkozó Közbiztonsági – Bűnmegelőzési Koncepcióját.

Ezzel egyidejűleg a Képviselő-testület hatályon kívül helyezi a 140/2017.(VIII.14.)KT. határozattal elfogadott Bűnmegelőzési Koncepcióját.

Felkéri

a polgármestert, hogy a bűnmegelőzésben közreműködő szervezetek részére a jóváhagyott koncepciót juttassa el, s velük együttműködve kerüljenek a koncepcióban meghatározott feladatok megvalósításra, mely időarányos végrehajtásáról kétévente számoljon be a képviselő-testületnek.

Felelős: Trencsényi Imre polgármester

Határidő: kétévente, első alkalommal: 2022. szeptember 30.

MELLÉKLET!!!

**9.)Napirendi pont**

**Ibrány, Kói u. 90.sz. alatti ingatlan térítésmentes használatba adása a Hangtalanokért Állatvédő Egyesület részére ebrendészeti telep céljára**

**Előadó: Trencsényi Imre polgármester**

Trencsényi Imre polgármester: A képviselő-testület a 2020. augusztus 31-i ülésén a 214/2020 (VIII.31.) KT.Határozatával úgy döntött, hogy feladat ellátási megállapodást köt a Hangtalanokért Állatvédő Egyesülettel a kóbor állatok- kóbor ebek befogása feladat ellátására, s az Ibrány és Nagyhalász önkormányzatok közös, ½-1/2 tulajdonában lévő Ibrány, Kói utca 90. sz. alatti ingatlanban létrehozott ebrendészeti telep üzemeltetésére. Időközben az Egyesület megkérte, s megkapta a Szabolcs-Szatmár-Bereg Megyei Kormányhivatal Élelmiszerlánc-biztonsági és Állategészségügyi Főosztálytól az SZ/82/02096-3/2020 számú, 2020. szeptember 16. napján kelt határozattal az ebrendészeti telep működési engedélyét.

Az Egyesület részére történő térítésmentes használatba adás tekintetében kidolgozásra került a mellékelt megállapodás tervezet.

A Nemzeti Vagyonról szóló szóló 2011. évi CXCVI. törvény 11. § (13) bekezdése kimondja:

„(13) Nemzeti vagyon ingyenesen kizárólag közfeladat ellátása, a lakosság közszolgáltatásokkal való ellátása, valamint e feladatok ellátásához szükséges infrastruktúra biztosítása céljából az ahhoz szükséges mértékben hasznosítható, valamint adható vagyonkezelésbe.”

Mivel ebben az esetben az állatok védelméről és kíméletéről szóló 1998. évi XXVIII. törvény 48/A. § (3)–(4) bekezdése szerint a települési önkormányzat kötelező feladata a település belterületén a kóbor állatok befogása, így az ebrendészeti telep üzemeltetése közfeladat ellátása céljából történik, - ezért jogszabályi akadálya nincs az önkormányzati tulajdonú ingatlan térítésmentes használatba adásának.

Javaslom, hogy a képviselő-testület a háromoldalú használati megállapodás tervezetét tárgyalja meg, s azt hagyja jóvá.

A Képviselő-testület a javaslatot 8 igen szavazattal elfogadta, és a következő határozatot hozta:

**D7**

**IBRÁNY VÁROS ÖNKORMÁNYZAT KÉPVISELŐ-TESTÜLETÉNEK**

**223/2020. (IX.28.) KT. számú**

**h a t á r o z a t a**

**Ibrány, Kói u. 90.sz. alatti ingatlan térítésmentes használatba adása a Hangtalanokért Állatvédő Egyesület részére ebrendészeti telep céljára**

**c. napirendi ponthoz**

A K É P V I S E L Ő - T E S T Ü L E T

az önkormányzat a Nagyhalász önkormányzattal ½-½ tulajdoni hányadban tulajdonában lévő Ibrány, Kói utca 90. sz. alatti 04/41 hrsz) ebrendészeti teleppé átalakított ingatlanát 2020. szeptember 1. napjától az állatok védelméről és kíméletéről szóló 1998. évi XXVIII. törvény 48/A. § (3)–(4) bekezdése szerinti (kóbor állatok befogása) közfeladat ellátása céljából térítésmentesen a Hangtalanokért Állatvédő Egyesület (Ibrány, Zrínyi utca 47.)részére 2020. szeptember 1-től térítésmentes használatba adja az ebrendészeti feladatok ellátásának időtartamára a mellékelt szerződés alapján.

Felhatalmazza

a polgármestert, hogy a háromoldalú ingatlanhasználati szerződést aláírja

Felelős: Trencsényi Imre polgármester

Határidő: 2020. szeptember 30.

**Ingatlanhasználati szerződés**

mely létrejött

egyrészről:

**Ibrány** V**áros Önkormányzata (**Székhelye: 4484. Ibrány, Árpád utca 5-7.sz. adószáma: 15732262-2-15 statisztikai számjele: 15732262-8411-321-15 Törzsszáma: 732264 Képviseli: Trencsényi Imre polgármester) és

**Nagyhalász** V**áros Önkormányzata (**Székhelye: 4485. Nagyhalász, Arany János utca .sz. adószáma: ….-2-15 statisztikai számjele:……… Törzsszáma: ……Képviseli: Orosz Károly polgármester)

mint **Használatba adók** (a továbbiakban: Átadók),

másrészről :

**A Hangtalanokért Állatvédő Egyesület** (székhelye: 4484. Ibrány, Zrínyi u. 47.sz.

adószám: 19166146-1-15) képviseli: Szokoli Zoltánné egyesületi elnök)mint **Használatba vevő** (a továbbiakban Átvevő)(a továbbiakban együtt: Szerződő Felek) között a mai napon a következő feltételek szerint:

Felek rögzítik, hogy egymással feladatellátási szerződést kötöttek az Ibrány, Kói u. 90. sz. alatti ingatlanon kialakított ebrendészeti telep üzemeltetésére.

Felek rögzítik, hogy a nyilatkozattételre jogosult egyesület kérelmezte a a Szabolcs-Szatmár-Bereg Megyei Kormányhivatal Élelmiszerlánc-biztonsági és Állategészségügyi Főosztályánál az ebrendészeti telep működési engedélyét, amit az az SZ/82/02096-3/2020 számú, 2020. szeptember 16. napján kelt határozattal adott ki részükre.

Felek a fenti kóbor ebek befogására vonatkozó önkormányzati feladat ellátására szolgáló ingatlan tekintetében Ibrány Város Képviselő-testületének a ../2020 (IX.28.) KT. számú Határozata és Nagyhalász Város Képviselő-testületének a ../2020 (IX.29.) KT. számú Határozata alapján az alábbi megállapodást kötik meg:

1. A Használatba adók a kóbor ebek befogására irányuló kötelező önkormányzati feladat teljesítése érdekében az ½-1/2 arányban tulajdonukban lévő Ibrány, Kói utca 90 **sz. alatti** (04/41 hrsz)ingatlanát – továbbiakban: Ingatlan – a Nemzeti Vagyonról szóló 2011. évi CXCVI. törvény 11. § (13) bekezdése alapján közfeladat ellátása céljából **térítésmentesen** a Hangtalanokért Állatvédő Egyesület/ Használatba vevő kizárólagos használatába adja 2020. szeptember 01. napjától határozatlan időre, a köztük az ebrendészeti/kóbor ebek befogására vonatkozó feladatok ellátására létrejött feladatellátási szerződés fennállásának időtartamára.
2. Használatba adók az 1. pontban megjelölt Ingatlanban gondoskodtak arról, hogy a 2020 szeptember 1-től a működési engedélyezés kiadásához szükséges átalakítások, felszerelés, berendezés biztosított legyen. A berendezési tárgyakról a birtokbaadás időpontjában készülő tételes leltárjegyzéke jelen szerződés elválaszthatatlan 1. számú mellékletét fogja képezni.
3. Ezen rendelkezés, továbbá az 1. pontban megjelölt törvényi rendelkezések alapján a Használatba vevő használatába adott ingatlan s benne lévő Használatba adók tulajdonát képező ingóságok harmadik személy részére további használatba, bérbe nem adhatóak s biztosítékul sem szolgálhatnak.
4. A Használatba vevő fenti kötelezettségek vállalásával veszi használatba a Használatba adók tulajdonát képező Ingatlant és ingóságok összességét, mint önkormányzati vagyontárgyakat.
5. A Használatba adók kijelentik, hogy az Ingatlan, és a benne lévő ingóságok, eszközök műszaki és jogi állapota az ebrendészeti telep rendeltetésszerű használatára alkalmas lesz, arra jogerős működési engedély szerezhető, és a felek által megkötötött feladat-ellátási szerződés fennállta alatt az is marad. A használat ideje alatt bekövetkező rendeltetésszerű használat során felmerülő állagromlás helyreállítása, eszközök cseréje a Használó kötelessége.

Felek rögzítik, hogy az Ingatlan rendeltetésszerű állapotban történő használata nélkül a Megállapodás nem teljesíthető.

1. Szerződő felek az Ingatlan rendeltetésszerű jövőbeni használatra történő alkalmasságának biztosítása, s annak költségviselése tekintetében az alábbiakban állapodnak meg:

6.1. A Használatba vevő biztosítja, az Ingatlan részét képező udvar rendben-tisztán tartását.

* 1. Az épület rendeltetésszerű használatával összefüggésben felmerülő karbantartási, javítási feladatok elvégzése Használatba vevő kötelessége, aki ennek költségeit is viseli.
  2. A Használatba adók kötelessége az ingatlan rendeltetésszerű használatához szükséges felújítási munkákat elvégezni, amennyiben erre vonatkozóan szerződő felek közt nem születik külön megállapodás.

1. Az Ingatlan használatával kapcsolatos közműszolgáltatási díjakat, költségeket, a közműszolgáltatókkal kötött fogyasztási szerződések alapján a Használatba vevő viseli, mely szerződések megkötése érdekében a birtokbaadást követő 5 munkanapon belül az átvételi jegyzőkönyvben rögzített adatok alapján - szerződő felek eljárnak.
2. Szerződő felek megállapítják, hogy az Ingatlant és külön leltárjegyzék szerint a feladatellátáshoz kapcsolódó ingóságokat a Használatba vevő birtokába adta.
3. A Használatba vevő felel azokért a károkért, amelyek felróható magatartásának következményei.
4. Használatba vevő kötelessége a használat ideje alatt az ingatlanra, s annak berendezésére vagyon és felelősségbiztosítást kötni, s annak viselni költségeit. A biztosító által fizetett kártérítés, kártalanítás összege a biztosítás fennállásának időszaka alatt azt illetti, aki az ingatlanban/ingóságokban történt kár nyomán a felmerülő szükséges munkákat elvégzi, illetve ingóságokat pótolja/javíttatja .
5. A Használatba vevő köteles a Használatba adókat haladéktalanul értesíteni az ingatlan részét, vagy egészét fenyegető veszélyről, a beállott kárról, tudomására jutott minden olyan tényről, adatról, körülményről, ami a vagyon rendeltetésszerű, zavarmentes használatát akadályozza, kár bekövetkeztével fenyeget, a vagyon nagyobb mértékű romlásához vezethet. A Használatba vevő köteles az értesítés mellett a szükséges intézkedések megtételére a kár megelőzése, vagy minimalizálása és a vagyon romlásának akadályozása érdekében.
6. Szerződő felek megállapodnak abban, hogy azon berendezések, ingóságok selejtezése melyek az Használatba adók által kerültek beszerzése (mellékelt leltár szerint) az Önkormányzati szabályzatok alapján történik.
7. A Használatba vevő az Ingatlan használata során
8. Az Ingatlant rendeltetésének megfelelően használja és hasznosítja.
9. Az Ingatlan használata, hasznosítása, karbantartása, során a jó gazda gondosságával jár el, a karbantartás során biztosítja a használatában lévő berendezések elvárható optimális üzemidő tartamát.
10. A jelen szerződésből adódó jogai gyakorlása és kötelezettségei teljesítése során betartja a jogszabályokat, a vonatkozó helyi rendeletek, a Megállapodás s jelen szerződés előírásait.
11. Felelős a tűzvédelmi, munkavédelmi és környezetvédelmi törvényekben és egyéb kapcsolódó jogszabályokban foglaltak betartásáért és betartatásáért.
12. Viseli a közműszolgáltató társaságokkal általa megkötendő szolgáltatási szerződések alapján a nevére kiszámlázott közműköltségeket is.
13. A Használatba vevő jogosult továbbá a Használatba adók előzetes írásbeli hozzájárulását követően, a jobb hasznosítás érdekében korszerűsítési, átalakítási, felújítási (összefoglalóan jelen szerződés alkalmazásában: értéknövelő beruházás) munkákat saját költségére és felelősségére a szükséges engedélyek beszerzését követően elvégezni. Az elkészült és kifizetett ezen beruházások igazolt ellenértékét - pályázati forrásból történő megvalósítás esetén kizárólagosan az általa megfizetett, de maximum 15 %-os - saját erő mértékéig -jogosult a Használatba vevő a Használatba adókkal a munka elvégzését megelőzően egyeztetett értéken – a jelen szerződés megszűnését követő ingatlan visszaadása alkalmával megtéríttetni;
14. Az Ingatlanon szükségessé vált felújítási munkák elvégzésére vonatkozóan a Használatba adókhoz előzetesen kérelmet kell benyújtani. A Használatba vevő csak a Használatba adók által előzetesen írásban engedélyezett és egyeztetett felújítási munkálatokat végezheti el saját költségén. Ennek során a felek a Használatba adók előzetes engedélye esetén külön megállapodást kötnek a jelen pontban nem szabályozott kérdésekben.
15. A Használatba adók jogosultak a jelen szerződésből eredő jogok gyakorlását, a kötelezettségek, így a jogszabályok és helyi rendeletek, a feladat-ellátási szerződés és jelen szerződés betartását, a hasznosítás, karbantartás terén a rendes gazdálkodást, a közüzemi költség fizetési kötelezettség teljesítését ellenőrizni; továbbá jogszabályt sértő, a rendeltetés-ellenes használatát, hasznosítás megszüntetését és az ebből eredő kárának megtérítését követelni a jelen szerződés szerint.
16. Felek megállapodnak, hogy az 1. pont szerinti címen található Ingatlant, az abban lévő felszerelési tárgyakat, ingókat, eszközöket - a továbbiakban röviden: Ingóságok – az Önkormányzat térítésmentesen biztosítja a Használó részére, mindaddig, ameddig arra az ebrendészeti feladatellátás érdekében a Használatba vevő igényt tart.

Jelen használati szerződés megszűnése esetén a használati szerződés megszűnése napján a Használatba vevő az Ingatlant tisztán és rendeltetésszerű használatra alkalmas állapotban – az 1. pontban megjelölt leltárjegyzékben részletesen felsorolt bútorzattal, berendezési tárgyakkal és ingóságokkal együtt – köteles a Használatba adók birtokába visszabocsátani.

1. A szerződés megszűnésének napján szerződő felek ismételten rögzítik a fogyasztásmérő órák állását, s a szolgáltatói díjakat, az óraállásoknak megfelelő még meg nem térített szolgáltatói díjakat, s további, a még meg nem fizetett havi költségeket ezen időponttal a Használatba vevő köteles megtéríteni.
2. A közműszolgáltatóknál a fogyasztó személye változásának bejelentése érdekében ismételten együttesen járnak el.
3. A Használatba vevő kijelenti, hogy a nemzeti vagyonról szóló 2011. évi CXCVI. törvény 3. § (1) bek. 1. ae) pontja szerinti átlátható szervezetnek minősül, ennek megfelelően Fenntartó vállalja, hogy
4. a jelen szerződésben előírt beszámolási, nyilvántartási, adatszolgáltatási kötelezettségeket teljesíti,
5. az Ingatlant a jelen szerződési előírásoknak és a tulajdonosi rendelkezéseknek, valamint a meghatározott hasznosítási célnak megfelelően használja,
6. a hasznosításban – a hasznosítóval közvetlen vagy közvetett módon jogviszonyban álló harmadik félként – kizárólag természetes személyek vagy átlátható szervezetek vesznek részt.

**Jelen ingatlanhasználati szerződést szerződő felek annak elolvasása, tartalmának megértése és magukra nézve kötelezőnek elismerése után, mint akaratukkal mindenben megegyezőt helybenhagyólag aláírták.**

Ibrány, 2020. …………………………

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Használatba adók Használatba vevő

Ibrány Önkormányzata Nagyhalász Önkormányzata Hangtalanokért Állatvédő Egyesület

Trencsényi Imre Orosz Károly Szokoli Zoltánné

polgármester polgármester Egyesület elnöke

**10.)Napirendi pont**

**Az önkormányzati tulajdonú, Ibrány, Bocskai utca 79. szám alatti 859/5 hrsz.-ú belterületi ingatlan értékesítése tárgyában hozott 203/2020.(VIII.17.)KT. sz. határozat módosítása**

**Előadó: Trencsényi Imre polgármester**

Trencsényi Imre polgármester: A Testület a 188/2020. (VII.27.) KT. sz. határozatában az önkormányzat tulajdonát képező Ibrány, Bocskai u. 79. sz. alatti**,** 3152 m2nagyságú, beépítetlen területet történő**.**

A forgalmi érték meghatározására, értékbecslésére Demeter György ingatlan forgalmi szakértőt kértük fel.

A szakérő a felértékelést elvégezte és az ingatlan forgalmi értékét bruttó -ban (nettó 3.070.866 Ft) határozta meg.

A Testület a 203/2020. (VIII. 17.) KT. határozatában az ingatlan vételárát nettó 3 M Ft-ban határozta meg. Az ajánlatot közöltük a kérelmezővel. Kérelmező azzal a kéréssel fordult az önkormányzathoz, hogy a közölt vételár bruttó ár legyen, mivel nem ÁFA alany, így az ÁFA-t nem tudja visszaigényelni. Ez jelentősen megnövelné a beruházás költségét, ami veszélyeztetné a megvalósulást. Jelezte továbbá, hogy szeretné ha az ingatlanra legalább bizonyos közművek beállása rendelkezésre álljon.

A telek értékesítés adóköteles tevékenység, ezért az önkormányzatnak ÁFA fizetési kötelezettsége van, 27% ÁFA-t be kell fizetni. Amennyiben elfogadjuk a kérelmet, akkor az önkormányzatnak 2.362.204 Ft marad meg. Dönthet úgy a testület, hogy eltérő árat alkalmaz, el lehet térni a megállapított forgalmi értéktől.

Más ár megállapítására esetén meg kell határoznunk, hogy milyen érdek alapján térünk el a meghatározott forgalmi értéktől. Javaslom, hogy mivel a közművezetékek az ingatlan előtt elmennek, az ingatlanra biztosítsuk ezen ár fejében a víz-szennyvíz beállást, valamint biztosítsuk a lakossági 3x16 A áramot.

Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Kovács Ferenc tanácsnok: Maximálisan egyetértek, hiszen tudjuk, hogy nagyon nehéz helyzetben van az önkormányzat, és minden fillérre szükségünk van, de azt is tudjuk, hogy egy ilyen jellegű beruházásra is szüksége van a városnak, hiszen egy új bölcsőde, új szolgáltatásokkal a mi lakosságunk részére fog szolgáltatni.

Trencsényi Imre polgármester: Javaslom a Képviselő-testületnek, hogy az előterjesztést a határozat-tervezet szerint fogadjuk el.

A Képviselő-testület a javaslatot 8 igen szavazattal elfogadta, és a következő határozatot hozta:

**D7**

**Ibrány Város Képviselő Testületének**

**224/2020. (IX. 28.) KT. sz.**

**h a t á r o z a t a**

**Az önkormányzati tulajdonú Ibrány, Bocskai u. 79. sz. alatti 859/5 hrsz-ú belterületi ingatlan értékesítése tárgyában hozott 203/2020. (VIII. 17.) KT. határozat módosítása**

**című napirendi ponthoz**

A K É P V I S E L Ő – T E S T Ü L E T

1. **Támogatja** a **Szivárványtenger Nonprofit Kft.** (4245 Érpatak, Petőfi u. 7.) vételár módosítási kérelmét.
2. A 203/2020. (VIII. 17.) KT. határozatának 2. pontját, tekintettel **a városban élő 0-3 éves korú gyermekek napközbeni ellátásának javítására, várospolitikai** szempontot figyelembe véve az önkormányzat vagyonáról és a vagyongazdálkodás szabályairól szóló hatályos 8/2012. (IV. 06.) Önkormányzati rendeletünk 19.§. (4) bekezdés alapján a következőképpen módosítja:

A Demeterv Kft. (4400 Nyíregyháza, Ferenc krt. 26. 1/2.) képviseletében Demeter György ingatlan forgalmi szakértő az ingatlan forgalmi értékének meghatározására készített értékbecslésétől eltérően az önkormányzat tulajdonát képező Ibrány, Bocskai u. 79. sz. alatti **859/5 hrsz-ú,** 3152 m2nagyságú, beépítetlen területet műveléságú ingatlan értékét **bruttó** **3.000.000 Ft**-ban határozza meg. Ezen vételár fejében biztosítja az ingatlanon a víz-szennyvíz közmű beállást és a 3x16 A áramot.

1. Utasítja a jegyzőt, hogy a döntésről értesítse az 1. pontban megnevezett kérelmezőt, majd pozitív válasz esetén gondoskodjon az adásvételi szerződés elkészítéséről.

Határidő: értesítésre: 2020. szeptember 30. Az adásvételi szerződés elkészítésére: beérkező nyilatkozat függvényében: 30 napon belül.

Felelős: Bakosiné Márton Mária jegyző.

1. Felhatalmazza a polgármestert és a jegyzőt az adásvételi szerződés aláírására.

Határidő: beérkező nyilatkozat függvényében: 30 napon belül

Felelős: Trencsényi Imre polgármester és Bakosiné Márton Mária jegyző

1. A 203/2020. (VIII. 17.) KT. határozatának 2. pontját hatályon kívül helyezi

**11.)Napirendi pont**

**Az önkormányzat tulajdonát képező ibrányi 2071 hrsz-ú, Ibrány, Tisza u. 3. sz. alatti ingatlan értékesítése**

**Előadó: Trencsényi Imre polgármester**

Trencsényi Imre polgármester: A Testület a 209/2020. (VIII.31.) KT. sz. határozatában az önkormányzat tulajdonát képező ibrányi 2071 hrsz-ú, Ibrány, Tisza u. 3. sz. alatti, 2500 m2 nagyságú, lakóház , udvar, gazdasági épület megnevezésű ingatlan értékesítését határozta el.Az ingatlan hitelből került megvásárlásra, így a befolyt vételárat hitel előtörlesztésre fogjuk felhasználni.

A forgalmi érték meghatározására, értékbecslésére Demeterv Kft. képviseletében Demeter György ingatlan forgalmi szakértőt kértük fel.

A szakérő a felértékelést elvégezte és az ingatlan forgalmi értékét 3,6 M Ft-ban határozta meg. Ez bruttó ár. Az ingatlan értékesítés nem adóköteles tevékenység, így az önkormányzatnak ÁFA fizetési kötelezettsége nincs. Dönthet úgy a testület, hogy eltérő árat alkalmaz, el lehet térni a megállapított forgalmi értéktől.

Gönczi János Ibrány, Család utcai lakoson kívül az előterjesztés elkészítéséig más nem fordult kérelemmel az önkormányzathoz az ingatlan megvásárlása érdekében.

Amennyiben más érdeklődő nem lesz, akkor a megállapított 3,6 M Ft forgalmi értéken egyösszegű kifizetés esetén értékesítsük ingatlanunkat kérelmezőnek.

Mivel nem bérlő vásárolná meg az ingatlant, semmiféle fizetési kedvezmény nem illetné meg a vevőt.

Kérem a Képviselő-testület tagjait, hogy mondják el véleményüket, tegyék fel kérdéseiket az előterjesztéssel kapcsolatban.

Kovács Ferenc tanácsnok: Ha jól emlékszem, ezen van hitelünk is? Tehát ebből az eladásból nem bevételünk lenne, hanem kifizetnénk a hitelt?

Bakosiné Márton Mária jegyző: 3,5 millióért vásárolta 3 éve vásárolta az Önkormányzat, az ingatlanforgalmi szakértő ezt a reális árat állapította meg

Igen, visszatörlesztésre kerülne az összeg, ennyivel csökkenne a törlesztésünk.

Kulcsár Béla alpolgármester: A következő testületi ülésen döntsünk erről, szerintem meg kellene hirdetünk, és hátha lesz több jelentkező- s akkor akár esetén versenytárgyalást is tudnánk indítani.

Kovács Ferenc tanácsnok: Azt az örömteli hírt hallom mindenfelől, hogy Ibrányban az ingatlanárak megemelkedtek. Egy próbát megérne a meghirdetés.

Trencsényi Imre polgármester: Javaslom a Képviselő-testületnek, hogy az ingatlan forgalmi értékének fogadjuk el az értékbecslő ajánlatát, az eladását nyilvánosan hirdessük meg az Ibrányi Hírlapban (pont ma van a szeptemberi lapnak a lapzárta) és a város honlapján. A beérkezett ajánlatok alapján a következő testületi ülésen döntsünk a vevő személyéről-s esetleg magasabb vételárról.

A Képviselő-testület a javaslatot 8 igen szavazattal elfogadta, és a következő határozatot hozta:

**D7**

**Ibrány Város Képviselő Testületének**

**225/2020. (IX. 28.) KT. sz.**

**h a t á r o z a t a**

**Az önkormányzat tulajdonát képező ibrányi 2071 hrsz-ú, Ibrány, Tisza u. 3. sz. alatti ingatlan értékesítése című napirendi ponthoz**

A K É P V I S E L Ő – T E S T Ü L E T

1. **Elfogadja** a Demeterv Kft. (4400 Nyíregyháza, Ferenc krt. 26. 1/2.) képviseletében Demeter György ingatlan forgalmi szakértő megállapítását és az 1. pontban szereplő ingatlan értékét bruttó **3.600.000 Ft-ban** határozza meg.
2. Az ingatlan eladását az önkormányzat honlapján az 1. pontban meghatározott minimális áron nyilvánosan meghirdeti, azzal, hogy az ingatlan megtekinthető az érdeklődők számára, s vételi ajánlatot október 19-ig lehet leadni.

U t a s í t j a

a jegyzőt, hogy gondoskodjon az ingatlan meghirdetéséről az önkormányzat internetes honlapján ([www.ibrany.hu](http://www.ibrany.hu)) valamint az Ibrányi Hírlap szeptemberi számában.

A beérkezett vételi ajánlatokat terjessze elő a Képviselő-testület októberi ülésére.

Határidő: ingatlan meghirdetésre azonnal

Felelős: Bakosiné Márton Mária jegyző.

**12.)Napirendi pont**

**Az önkormányzat tulajdonát képező 1315/2 hrsz.-ú Ibrány, Hősök tere 3. szám alatt található Rendőrségi épület szívességi használatának meghosszabbítása**

**Előadó: Trencsényi Imre polgármester**

Trencsényi Imre polgármester: A Testület a 169/2015. (VIII.10.) KT. sz. határozatában döntött arról, hogy az önkormányzat tulajdonát képező Ibrány, Hősök tere 3.szám alatt található ibrányi 1315/2 hrsz-ú**,** 648,84 m² hasznos alapterületű új rendőrségi épület ingatlanát térítésmentesen a Szabolcs-Szatmár-Bereg Megyei Rendőr-főkapitányság részére szívességi használatba adja 2020. december 31-ig.

Döntött arról is, hogy hozzájárul ahhoz, hogy az ingatlanból az ingatlant használatba vevő Szabolcs-Szatmár-Bereg Megyei Rendőr-főkapitányság aSzabolcs-Szatmár-Bereg Megyei Katasztrófavédelmi Igazgatóság részére ingatlanrészt átadjon használatra.

A rendőrség most azzal a kéréssel fordult az önkormányzathoz, hogy a szerződés határozatlan időre történő módosításához a képviselő testület járuljon hozzá és erről a határozatot részükre küldjük meg.

Az ingatlant az önkormányzat az ÉAOP-5.1.1/A-12 kódszámú pályázat alapján valósította meg a város közbiztonságát erősítése, az állandó rendőri jelenlét biztosítása érdekében – a Szabolcs-Szatmár-Bereg Megyei Rendőr-főkapitánysághoz tartozó Ibrány Rendőrőrs Ibrány városban működhessen.

A megkötött megállapodással mindkét fél elégedett, így javaslom az ingatlan szívességi használatáról szóló megállapodás meghosszabbítását határozatlan időre!

A Képviselő-testület a javaslatot 8 igen szavazattal elfogadta, és a következő határozatot hozta:

**D7**

**Ibrány Város Képviselő Testületének**

**226/2020. (IX.28.) KT. sz.**

**h a t á r o z a t a**

**Az önkormányzati tulajdonát képező Ibrány, Hősök tere 3. sz. alatti 1315/2 hrsz-ú új rendőrségi épület szívességi használatának meghosszabbítása című napirendi ponthoz**

A K É P V I S E L Ő – T E S T Ü L E T

1. **Támogatja** a **Szabolcs-Szatmár-Bereg Megyei Rendőr-főkapitányság** (4400 Nyíregyháza, Bujtos u. 2.) kérelmét és részükre az Ibrány Város Önkormányzatának tulajdonában lévő Ibrány, Hősök tere 3.szám alatt található ibrányi **1315/2** **hrsz-ú,** 648,84 m² hasznos alapterületű új rendőrségi épület ingatlanát **2021. január 01-től** **határozatlan időre** továbbra is térítésmentesen a kérelmező részére **használatába adja** a 2015-ben megkötött használati megállapodásban rögzített feltételek alapján.
2. Utasítja a jegyzőt, hogy a döntésről értesítse kérelmezőt.

Határidő: értesítésre: 2020. október 15.

Felelős: Bakosiné Márton Mária jegyző.

1. Felhatalmazza a polgármestert az 1. pont szerinti új szívességi használati megállapodás/megállapodás módosítás aláírására.

Határidő: 2020. december 31.

Felelős: Trencsényi Imre polgármester

**13.)Napirendi pont**

**Az önkormányzat tulajdonát képező Palocsai Iparterületen található ibrányi 0265/113 hrsz.-ú ingatlan értékesítése**

**Előadó: Trencsényi Imre polgármester**

Trencsényi Imre polgármester: Az önkormányzat tulajdonát képezi a Palocsai iparterületen található ibrányi 0265/113 hrsz-ú, 7108 m2 nagyságú, 2,49 AK értékű rét művelési ágú külterületi ingatlan. Ezen az ingatlanon terveztük inkubátorházat készíteni. Sajnos a pályázatunk nem volt eredményes.

A VIA-FER BAU Kft. (4484 Ibrány, Szőlő u. 28. cg: 15-09-086151, adószám: 26683746-2-15) képviseletében Ónodi Ferenc ügyvezető azzal a kéréssel fordult az önkormányzathoz, hogy az önkormányzat értékesítse részére az ingatlant.

Az ingatlanon építőipari tevékenységet kíván folytatni.

A területet az önkormányzat művelésből kivonatta a szomszédos 0265/112 hrsz-ú területtel egyetemben. A művelésből történő kivonás költsége összesen: 413.800 Ft. (földvédelmi járulék: 2,49 AK X 120.000 Ft/AK= 298.800, talajvédelmi terv 50.000 Ft, eljárási költség 15.000 Ft, a terület művelési ág változásának átvezetése 50.000 Ft.) volt.

A kivonási engedély ellenére még rét művelési ágban van az ingatlan addig, míg valamilyen ipari tevékenységet nem fognak végezni rajta, vagy valamilyen épület nem épül rajta.

Mivel a kivonási engedély megvan, célszerű átminősíteni az ingatlant, és mint kivett területet értékesíteni.

Azaz ingatlan vételárának tartalmaznia kell az ingatlan területének árát és a művelésből történő kivonás költségét is.

Ha nem folytatjuk le a művelésből történő kivonást, akkor értékesítés esetén -mg-i műveléságú ingatlannál- le kell folytatni a mező- és erdőgazdasági földek forgalmáról szóló 2013. évi CXXII. Tv. (Földforgalmi törvény) szerinti kifüggesztéses eljárást.

A terület iránt volt már szóbeli érdeklődés, de ezek nem a tárgyalások nem vezettek eredményre.

Az értékesítés esetén az önkormányzat vagyonáról és a vagyongazdálkodás szabályairól szóló hatályos 8/2012. (IV. 06.) Önkormányzati rendeletünk 19.§. (2) bekezdés a) pontja szerint az ingatlan forgalmi értékét 6 hónapnál nem régebbi ingatlanforgalmi szakértői értékbecslés alapján kell meghatározni.

Az ingatlan a forgalomképes vagyontárgyak között szerepel a vagyonrendeletünkben.

Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Kovács Ferenc tanácsnok: Beszéltem Ónodi Ferenccel ezzel kapcsolatban, azt mondja, neki kisebb terület is elég lenne. Az előterjesztésben az szerepel, hogy fel kell értékeltetni azt a területet. De nekünk erről van egy határozatunk, hogy az a terület 4 millió forint/hektár.

Bakosiné Márton Mária jegyző: Az ingatlan akár meg is osztható. A rendezési tervünk szerint itt a minimális teleknagyság 2000 m2-ben van meghatározva. Hat hónapnál régebbi értékbecslésünk van az ingatlanra, és a vagyonrendelet alapján ingatlan értékesítés esetén, 6 hónapnál nem régebbi, tehát friss értékbecsléssel kell alátámasztani az árat, amitől természetesen el lehet felfelé, lefelé térni, attól függően, hogy milyen városgazdálkodási érdek fűződik hozzá.

Kovács Ferenc tanácsnok: Teljes mértékben támogatom, ha nincs az önkormányzatnak szüksége erre a területre. De azt gondolom, lehet, hogy keresnünk kellene egy kisebb területet Ónodi Ferencnek, mert ez neki nagy.

Kulcsár Béla alpolgármester: Ezt az előterjesztést is vissza kellene hoznunk következő testületi ülésre, mert jelentkezett nálam egy komolyabb befektető, aki munkahelyteremtő céllal vásárolná meg a területet.

Ónodi Ferencnek fel lehet ajánlani a baromfitelep mellett – telekalakítással - egy akkora területet, ami neki elég.

Bakosiné Márton Mária jegyző: Fel kell értékeltetnünk a területet, és a következő ülésen a nyilvános meghirdetésről lehet dönteni.

Trencsényi Imre polgármester: Engem is megkeresett egy helyi vállalkozó , hogy telephelyet szeretne vásárolni. Azt a területet esetleg meg is oszthatnánk, ha a túl nagy, és kisebb területre lenne szükség. Úgy gondolom, hogy itt is könnyen kialakulhatna egy versenytárgyalás.

Javaslom a Képviselő Testületnek, hogy az ingatlanra a felértékelést Demeter György ingatlan forgalmi szakértővel végeztessük el. Az ingatlan felértékelésének elvégzése után a forgalmi értékének meghatározására hozzuk vissza az előterjesztést a következő testületi ülésünkre.

A Képviselő-testület a javaslatot 8 igen szavazattal elfogadta, és a következő határozatot hozta:

**D7**

**Ibrány Város Képviselő Testületének**

**227/2020. (IX.28.) KT. sz.**

**h a t á r o z a t a**

**Az önkormányzat tulajdonát képező Palocsai iparterületen található ibrányi 0265/113 hrsz-ú ingatlan értékesítése című napirendi ponthoz**

A K É P V I S E L Ő – T E S T Ü L E T

1. az önkormányzat tulajdonát képező Palocsai iparterületen található ibrányi **0265/113 hrsz-ú**, 7108 m2 nagyságú, 2,49 AK értékű **rét** műveléságú ingatlan **értékesítését határozza el.**
2. Az ingatlan értékelésére felkéri a Demeterv Kft. (4400 Nyíregyháza, Ferenc krt. 26. 1/2.) képviseletében Demeter György ingatlan forgalmi szakértőt.
3. Utasítja a jegyzőt, hogy az önkormányzati ingatlan értékbecslését rendelje meg.

Határidő: 2020. október 15.

Felelős: Bakosiné Márton Mária jegyző

**E g y e b e k**

**A TOP-2.1.2-15-SB1-2017-00031 „Zöld város kialakítása Ibrányban” projekt**

**műszaki tartalom módosítása**

**Előadó: Trencsényi Imre polgármester**

Trencsényi Imre polgármester: Ibrány Város Önkormányzata 2017. szeptemberében pályázatot nyújtott be a TOP-2.1.2-15-SB1 Zöld város kialakítása című felhívásra. Hiánypótlást követően 2018. októberében kaptuk meg az értesítést a támogatásáról. Támogatási szerződés megkötésére 2019. május 21-én került sor.

Az építőiparban az anyag és munkadíj vonatkozásában bekövetkezett áremelkedések következtében a pályázat benyújtásakor becsült beruházási költségek már nem nyújtanak fedezetet a projekt teljeskörű megvalósítására, így szükségessé válik a műszaki tartalom módosítása.

Ibrány Város Önkormányzata nem tudja biztosítani önerőként a pályázatban benyújtott teljes műszaki tartalom megvalósítása esetén felmerülő többletköltséget. A műszaki tartalom módosítása esetén a fennmaradó támogatási összeg átcsoportosításával biztosítható a fedezet a projekt megvalósítására. A beszerzési eljárás lefolytatását követően (közbeszerzési eljárás lefolyatása az építési tevékenység vonatkozásában) esetlegesen felmerülő költségnövekményhez kapcsolódó támogatási igényünket benyújtani tervezzük.

Az aktualizált tervezői költségbecslés alapján a csökkentett műszaki tartalom megvalósításhoz a jelenlegi árakon közel 306 millió forint szükséges az építési tevékenység vonatkozásában. A műszaki tartalom módosítást követően becsült, a projekt megvalósításához szükséges önerő több, mint 38 millió forint lenne, amely finanszírozása önkormányzatunk számára nem teljesíthető.

Abban az esetben, ha az Irányító Hatóság úgy ítélné meg, hogy a műszaki tartalom módosítással a projekt nem támogatható, vagy jelentős támogatáscsökkentés mellett valósítható csak meg, - és ennek eredményeként elállnánk a projekt megvalósításától - abban az esetben a már felmerült, a projekt előkészítéséhez és megvalósulásához szorosan kapcsolódó költségeket (tervezési költségek, stb..), 8.318.500 Ft-ot saját forrásból kellene Önkormányzatunknak finanszírozni. Ezen költségek saját forrásból való fedezése igen jelentős anyagi terhet jelentene, illetve az önkormányzati gazdálkodás ellehetetlenítéséhez vezethetne,- s nem lenne gyakorlati eredménye, megvalósuló fejlesztés sem végül.

Saját költségvetéséből azonban Ibrány Város Önkormányzata nem tudja kigazdálkodni a projekt eredeti, teljes műszaki tartalommal felmerülő többletköltségét, ezért a műszaki tartalom csökkentése, valamint költségnövekmény támogatása nélkül nem tudjuk megvalósítani a projektet.

A támogatási kérelemben szereplő tevékenységek áttekintését követően arra a következtetésre jutottunk, hogy a projekt csak abban az esetben megvalósítható, ha a megvalósítandó tevékenységek körét leszűkítjük:

A költségek csökkentése érdekében az indikátorértékek figyelembevételével a csapadékvíz tározó és körülötte rekortán borítású futópálya, valamint az extrém park megvalósításához kapcsolódó költségeket átcsoportosítjuk a nonprofit szolgáltatóház építése költségelemre. A tervezett büfé bővítést költségtakarékossági szempontok figyelembevételével a fejlesztés alapterülete tekintetében csökkentettük, de az alapterület most tervezett csökkentése esetén is a megvalósításra plusz forrást kell ide átcsoportosítanunk.

A projekthez kapcsolódóan, Ibrány Város Önkormányzata a Magyar Államkincstár Szabolcs-Szatmár-Bereg Megyei Igazgatóság Állampénztári Irodához, mint Közreműködő Szervezethez a műszaki-szakmai tartalom csökkentésre, valamint költségnövekmény igényre nyújtott be kérelmet.

A műszaki szakmai tartalom csökkentése során felszabaduló forrás részben fedezetet nyújt a csökkentéssel nem érintett tevékenységek megvalósítására. A projekt megvalósítása során költségnövekménnyel kapcsolatos igény benyújtására is szükség lesz.

A szükséges önerő meghatározása során az építési tevékenységhez kapcsolódó költségek az aktualizált tervezői költségbecslés alapján kerültek meghatározásra.

A projekt megvalósításához Ibrány Város Önkormányzata - bízva a későbbiekben benyújtásra kerülő költségnövekmény igény kedvező elbírálásában – a csökkentett önerőt a projekt megvalósításához saját költségvetése terhére biztosítja.

Az önerő mértékét nagyban befolyásolja a lefolytatandó közbeszerzési eljárás során az ajánlati ár nagysága. Bízunk benne, hogy a projekt jelen csökkentett műszaki tartalommal történő megvalósítását követően más forrásból az elmaradó műszaki tartalom megvalósítására a későbbiekben lehetőségünk nyílik.

A Közreműködő Szervezet tájékoztatása alapján költségnövekmény igényt a már lefolytatott közbeszerzési eljárást, vagy bontási jegyzőkönyvben szereplő kivitelezési költségek alapján lehetséges benyújtani.

Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem hangzott el.-

Trencsényi Imre polgármester: Javaslom a Képviselő-testületnek, hogy a TOP-2.1.2-15-SB1-2017-00031 „Zöld város kialakítása Ibrányban” projekt műszaki tartalom módosításáról szóló előterjesztést a határozat-tervezet szerint fogadjuk el.

A Képviselő-testület a javaslatot 8 igen szavazattal elfogadta, és a következő határozatot hozta:

**A15**

**IBRÁNY VÁROS ÖNKORMÁNYZAT KÉPVISELŐ-TESTÜLETÉNEK**

**228/2020.(IX.28.) KT. sz.**

**h a t á r o z a t a**

**A TOP-2.1.2-15-SB1-2017-00031 „Zöld város kialakítása Ibrányban” projekt**

**műszaki tartalom módosítása**

A K É P V I S E L Ő - T E S T Ü L E T

A TOP-2.1.2-15-SB1-2017-00031 kódszámú „Zöld város kialakítása Ibrányban” projekthez kapcsolódóan

1. A műszaki-szakmai tartalom módosításával kapcsolatos kérelem pozitív elbírálása esetén, a tervezői költségbecslésben szereplő összeg szerint, a hatályos támogatási összeget meghaladó többletköltséget az alábbiak szerint kívánja biztosítani:
   1. Költségnövekmény igény formájában 30.000.000 Ft.
   2. Önkormányzat saját költségvetése terhére, önerőként: 8.241.785 Ft.
2. A műszaki szakmai tartalom módosításának elfogadását követő közbeszerzési eljárás lefolytatása után költségnövekmény igény benyújtását határozza el.

**Közérdekű bejelentések**

Kovács Ferenc tanácsnok: Több közérdekű bejelentésem is lenne.

A most épülő Foglalkoztató Háznál a térkövezés minősége véleményem szerint erősen kifogásolható . Én, mint picit hozzáértő szóvá is tettem a kivitelezőnél, de nem voltak hajlandóak változtatni ezen. A műszaki ellenőrtől meg kell követelnünk, hogy még szigorúbban biztosítsa, hogy a munkát szabályszerűen végezzék el! Alpolgármester úrral beszéltem, hogy azt ígérték, ha javítani kell, visszajönnek. Csak hogy ez nem megoldás.

Lakossági bejelentés érkezett kábelégetéssel kapcsolatban, a Fecske utca végén. Azt sérelmezik a környéken lakók, hogy ha ezt bejelentik, akkor a rendőrségi autó elmegy ugyan azon az utcán, de az út végén csak meg fordul, és nem tesz semmit, hiába látszik, hogy füstölnek az utca végén.

A baromfitelep és a szeméttelep között lejövő út kerítésénél tűnt fel, hogy nem egyforma az út szélessége. Az út egyik fele szűkebb mint a másik fele, van benne egy „Z” betű. A trafó is a kerítésen belül van, pedig az közterületen kell legyen.

Bakosiné Márton Mária jegyző: Ez a hátsó út később lett kiszélesítve, utólag vásároltunk hozzá területeket, de nem a teljes hosszában lett szélesebb. A befektető most mérette, tűzette ki a területeit, úgyhogy a kerítés biztosan jó helyre került. Ez az út a valóságban ténylegesen mintegy fele hosszában jelentősen keskenyebb.

Kovács Ferenc tanácsnok: A Kossuth utcán, a Megállni Tilos táblához érdemes lenne a Magyar Közúttal kirakatni egy kiegészítő táblát, hogy a járdán, és a padkán is tilos a megállás, hogy nyomatékosítsuk a tiltást, s az ott élők teljesen leszokjanak a közúton, akár az útpadkán történő parkolástól-álljanak be a saját ingatlanaikra..

Szűcs István Tibor Rendőrőrs parancsnok: Melyik oldalon?

Kovács Ferenc tanácsnok: Ha Nyíregyháza felől jövünk, akkor jobb oldalon.

Szűcs István Tibor Rendőrőrs parancsnok: Kiegészítő táblával annyit érünk el, hogy egyértelműbbé tesszük, de itt az emberek hozzáállásával van a gond.

Kovács Ferenc tanácsnok: Haluska András képviselő-társamnak szeretném tolmácsolni az óvodás szülők kérését hogy lehetne-e változatosabb a reggeli és ebéd a glutén érzékeny gyerekeknek?

Kulcsár Miklós Árpád Fejedelem Általános Iskola igazgatója: Kérésem lenne a Sportegyesület felé. A köznevelési intézményeknek az EMMI rendeletek előírják, hogy az intézmények területén az osztályok között sem lehet a gyerekeknek keveredés, ez azt jelenti, hogy 16 óráig az elkülönítést nagyon szigorúan be kell tartanunk, mert ezt ellenőrzik is irányunkban.

Ugyanakkor 16 óra után a Sportegyesületekben ugyanúgy keverednek a gyerekek mint azelőtt, tehát ez a járványügyi szabályoknak ellent mond. Tudom, hogy nem tér ki külön az EMMI rendelet a sportrendezvényekre, de érdekes módon a az iskola sporttevékenységére kiterjed, a délutáni sporttevékenységre nincs ilyen tiltás- a sportegyesületek délutáni sporttevékenysége esetén keveredhetnek, más települések, osztályok, évfolyamok gyerekeivel együtt.

Trencsényi Imre polgármester: Ez nem ibrányi probléma, ez országos probléma. Például a Bozsik programot iskolák, óvodák bevonásával indítják be, a versenysport rendezvények még mindig nyíltan látogathatók. Az országos Bozsikprogramot még nem tiltották meg, sőt nálunk kezdeményezték az intézményi Bozsik beindítását, és még nagyobb toborzást várnak el az egyesületek felől, az intézmények – iskolák, óvodák -, bevonásával.

Kulcsár Miklós Árpád Fejedelem Általános Iskola igazgatója: Emmi rendelet tiltja, hogy a gyerekek 16 óráig keveredjenek, Kérem, hogy fogadja el a Sportegyesület azt, hogy 16 óráig én nem engedhetem el a gyerekeket sportrendezvényre, kikérővel sem- az EMMI rendeletben foglaltakra tekinttetel.

Szabó P. Judit képviselő-testületi tag: A Szabolcs utcai lottózó előtt van egy nagy fa, amelynek az ágait le kellene vágni, mert szél, vihar esetén veszélyes, letörhetnek az ágak.

Kovács Ferenc tanácsnok: A platánfák nagyon jól tűrik a vágást, minden éven vissza lehet vágni, csak a főágakat meghagyva.

Trencsényi Imre polgármester: Köszönöm a bejelentéseket. Szűcs Sándor, a Járási Hivatal vezetője kérte, hogy szeretné tájékoztatni a Képviselő-testület tagjait a járványhelyzettel kapcsolatban.

Szűcs Sándor Ibrányi Járási Hivatal vezetője: Jelen állás szerint veszélyhelyzetet nem hirdetett ki a kormány úgy mint tavasszal, újabb intézkedések nem születtek, így a járási hivatal teljes kapacitással működik.

Tavasszal hozzá szoktak az ügyfelek, hogy elektronikusan kérnek időpontot, de ahogy ez nem volt kötelező, el is szoktak tőle. Jó lenne, ha vissza térnének az elektronikus időpont kéréshez az ügyfelek, mert akkor időpontra jönnek, el lehet kerülni a sorban állást, a várakozást.

Elértünk a járvány közösségi terjedésének szakaszába. Az a tapasztalat, hogy ott lobbant be a járvány, ahol zárt térben voltak, és légkondicionálót használtak. Azokat a közösségi tereket kellene kerülni, ahol sokan tartózkodnak, és légkondit használnak.

Szabó P. Judit képviselő-testületi tag: A Sportcentrumban is folyamatosan használják a légkondit. Ha felerősödik a vírus, be kell zárjuk újra a Sportcentrumot. Abban kérem képviselő-társaim segítségét, hogy ha be kell zárjuk, értessük meg az emberekkel, hogy ez az ő érdekük, mert tavasszal is volt ebből zúgolódás, mert például Nyíregyházán nyitva van, itt miért nem?

Mivel más észrevétel, hozzászólás nem érkezett, Polgármester Úr megköszönte a Képviselő-testület munkáját, és az ülést bezárta.

**K.m.f.**

**Trencsényi Imre Bakosiné Márton Mária**

**polgármester jegyző**

**Tóth Balázsné**

**képviselő-testületi tag**

**Kovács Ferenc**

**képviselő-testületi tag**